hotchpotch/miracl-hf-unified huggingface dataset:
ชาวมาเก๊า
ชาวมาเก๊าพื้นเมือง (, กวางตุ้ง: "toú-saāng poùh-yàhn") หรือ ชาวโปรตุเกสพื้นเมือง () หรือเรียกโดยย่อว่าชาวมาเก๊า () เป็นชาติพันธุ์หนึ่งในเอเชียตะวันออก มีพื้นเพอยู่ในเขตปกครองพิเศษมาเก๊ามาตั้งแต่คริสต์ศตวรรษที่ 16 ที่เกิดจากการผสมข้ามชาติพันธุ์ระหว่างชาวจีนและโปรตุเกส ทั้งยังมีบรรพบุรุษสืบเชื้อสายอย่างหลากหลาย เป็นต้นว่าชาวมลายู, ญี่ปุ่น, สิงหล และอินเดีย
จากการที่โปรตุเกสเข้าปกครองมาเก๊าเพื่อสร้างสถานีการค้า โปรตุเกสได้นำทหารเข้ามาประจำการในมาเก๊า หลายคนได้สมรสหรืออยู่กินกับหญิงพื้นเมือง โดยมากชาวโปรตุเกสในมาเก๊านิยมสมรสกับหญิงชาวกัว (ปัจจุบันคือรัฐกัว ประเทศอินเดีย), หญิงสิงหล (ปัจจุบันคือประเทศศรีลังกา), หญิงจากอินโดจีน, หญิงมลายูจากมะละกา (ปัจจุบันคือประเทศมาเลเซีย) และหญิงญี่ปุ่น และมีจำนวนไม่มากที่สมรสกับหญิงเชื้อจีน หญิงทาสีเชื้อสายอินเดีย, อินโดนีเซีย, มลายู และญี่ปุ่นจะถูกเลือกเป็นคู่นอนของชาวโปรตุเกส โดยเฉพาะนางทาสีจากญี่ปุ่นนั้นจะถูกชาวโปรตุเกสซื้อตัวมาจากแผ่นดินแม่ นอกจากนี้มาเก๊ายังเป็นแหล่งรวมกลุ่มชนต่าง ๆ ที่อพยพเข้ามา เป็นต้นว่าทาสจากแอฟริกา, ทาสจากญี่ปุ่น และชาวเกาหลีเข้ารีตที่ถูกโปรตุเกสซื้อตัวมาจากญี่ปุ่นช่วงการบุกครองเกาหลีของญี่ปุ่น (ค.ศ. 1592–98)
ค.ศ. 1555 มาเก๊ารับนางทาสีชาวตีมอร์, แอฟริกัน, มะละกา และอินเดีย นอกจากนี้ชายโปรตุเกสมักจะสมรสกับหญิงพื้นเมืองชาวตั้นซึ่งเป็นหญิงชั้นต่ำของจีน ขณะที่หญิงจีนชั้นสูงมักตั้งข้อรังเกียจต่อการสมรสกับฝรั่งโปรตุเกสเพราะเห็นเป็นต่างด้าว โดยลูกหลานของชาวโปรตุเกสนี้จะได้รับการศึกษาอย่างโปรตุเกส โดยเฉพาะภาษาโปรตุเกสและศาสนาคริสต์ เมื่อสำเร็จการศึกษาก็จะเข้ารับราชการทหาร ช่วงปี ค.ศ. 1980 ชาวมาเก๊าไม่สามารถพูดหรืออ่านภาษาจีนกลางได้ แต่ใช้ภาษากวางตุ้งสื่อสารภายในครอบครัว
นอกจากนี้ยังมีชาวจีนจำนวนหนึ่งได้เข้ารีตโรมันคาทอลิกได้กลายเป็นชาวมาเก๊าทั้งที่ไม่มีเชื้อสายโปรตุเกส เพราะถูกชาวจีนที่ไม่ได้นับถือศาสนาคริสต์ปฏิเสธ
หลังการกลับเข้าสู่การปกครองของประเทศจีน ชาวมาเก๊าหลายคนเสียอัตลักษณ์ทางวัฒนธรรมอย่างโปรตุเกสไป การศึกษาภาษาโปรตุเกสถูกจำกัดแล้วแทนที่ด้วยภาษาจีนกลางและอังกฤษ ลูกหลานชาวมาเก๊าไม่พูดภาษาโปรตุเกสหรือมาเก๊า ปี ค.ศ. 1980 หญิงมาเก๊าหรือโปรตุเกสเริ่มสมรสกับชายที่ระบุตัวตนว่าเป็นชาวจีน
ลัทธิอาจาลี่
ลัทธิอาจาลี่ () เป็นศาสนาพุทธนิกายวัชรยานรูปแบบหนึ่ง ปฏิบัติในกลุ่มชาวไป๋ในมณฑลยูนนาน ประเทศจีน ชื่อลัทธิ "อาจาลี่" มาจากคำสันสกฤตว่า "อาจารฺย" (ācārya) ซึ่งเป็นนักบวชตันตระผู้เป็นกุญแจสำคัญของศาสนาสำหรับการใช้คาถาและเวทมนตร์
ลัทธิอาจาลี่ก่อตั้งขึ้นโดยจันทรคุปตะ (Candragupta) นักบวชชาวอินเดีย ที่เดินทางเผยแผ่ศาสนาจากทิเบตมาจนถึงอาณาจักรน่านเจ้า (653–902) ในปี ค.ศ. 839 ประเพณีของลัทธินี้เป็นการผสานความเชื่อแบบจีน, อินเดีย และพม่าไว้ด้วยกัน ลัทธินี้ได้เป็นศาสนาหลักของอาณาจักรต้าหลี่ (ค.ศ. 937–1253) คติความเชื่อ นับถือเทพมหากาลและกวนอิม นอกจากนี้ในถ้ำบนเขาชือเป่าซาน (Shibaoshan) มีงานศิลปะอย่างวัชรยานของลัทธิอาจาลี่
แม้เคยถูกคุกคามมาตั้งแต่ยุคราชวงศ์หยวนจนถึงชิง อาทิ การประกาศห้ามนับถือในปี ค.ศ. 1507 และการเผยแผ่ศาสนาของนิกายธยานแบบจีนฮั่น กระนั้นลัทธิอาจาลี่ก็ยังดำรงอยู่ในชุมชนชาวไป๋สืบทอดมาจนถึงปัจจุบัน
รายพระนามและรายนามผู้จุดกระถางคบเพลิงโอลิมปิก
ตามธรรมเนียมการนำเพลิงโอลิมปิกจากเมืองโอลิมเปียไปยังประเทศเจ้าภาพได้นำมาใช้เป้นครั้งแรกในปี 1936 ซึ่งผู้ถือคบเพลิงคนสุดท้ายในพิธีเปิดโอลิมปิก นั้นอาจจะเป็นนักกีฬาที่มีชื่อเสียง (เลิกเล่น หรือยังเล่นอยู่ก็ได้) ซึ่งเป็นผู้สร้างผลงานทางด้านกีฬาให้แก่ประเทศเจ้าภาพ หรืออาจจะเป็นเยาวชน หรือบุคคลทางสัญลักษณ์
มิสแกรนด์ปราจีนบุรี
มิสแกรนด์ปราจีนบุรี () เป็นการประกวดนางงามของจังหวัดปราจีนบุรี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ปราจีนบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ปราจีนบุรีคนปัจจุบัน คือ วริศรา ไตรวรรณ ได้รับตำแหน่งเมื่อวันที่ 31 มีนาคม พ.ศ. 2561 ณ เดอะ เวโรน่า แอท ทับลาน ปราจีนบุรี2018: ชุดเอกกัลยาณีศรีมหาโพธิ์ ได้รับแรงบันดาลใจสร้างสรรค์จาก "ศรีมหาโพธิ์คู่บ้าน" คำขึ้นต้นคำขวัญจังหวัดปราจีนบุรี และเป็นต้นไม้ประจำจังหวัด จึงนำลักษณะของใบโพธิ์มาออกแบบชุดโดยผสมผสานกับความงดงามของลวดลายกนก เกิดความกลมกลืน งดงาม ทรงคุณค่าและสง่างาม ใช้เป็นชุดประจำชาติิไทยในการประกวด มิสแกรนด์อินเตอร์
เนชันแนล สวมใส่โดย น้ำอ้อย ชนะพาล
2016: ชุดกระบอกเชิด เทิดนารี กุลสตรี ศรีชาติไทย หุ่นชั้นสูงที่เกิดจากความคิดของคนไทยในสมัยก่อน ศีรษะและแขน ล้วนทำมาจากไม้กระบอกทั้งสิ้น "กระบอกเชิด เทิดนารี กุลสตรี ศรีชาติไทย เพื่อสืบต่อลมหายใจของศิลปะไทย ทั้งยังตอกย้ำความภาคภูมิใจที่ได้เกิดในผืนแผ่นดินไทยที่มีทั้งอารยะ และวัฒนะ ที่ไม่แพ้ชนชาติใดในโลก
อิซาเบลลาแห่งอังกฤษ
อิซาเบลลาแห่งอังกฤษ (; ค.ศ. 1214 – 1 ธันวาคม ค.ศ. 1241) เป็นจักรพรรดินีโรมันอันศักดิ์สิทธิ์, พระราชินีของชาวเยอรมัน และพระราชินีคู่สมรสแห่งซิซิลี
พระองค์เป็นลูกคนที่สี่และพระธิดาคนที่สองของพระเจ้าจอห์นแห่งอังกฤษ กับอิซาเบลลาแห่งอ็องกูแลม
ที่การเจอกันฉันท์มิตรที่ริเอติ พระสันตะปาปาเกรกอรี่ที่ 9 เสนอแนะจักรพรรดิเฟรเดอริคที่ 2 ให้อภิเษกสมรสกับอิซาเบลลา พระขนิษฐาของเฮนรี่ที่ 3 แห่งอังกฤษ ตอนแรกเฟรเดอริคที่ 2 กังวลว่าจะเสียพันธมิตรฝรั่งเศสไป แต่เมื่อพระองค์คิดได้ว่าการอภิเษกสมรสกับอังกฤษอาจจบความอาฆาตแค้นระหว่างแองโกล-ฝรั่งเศสที่ดำเนินอยู่และสร้างก้าวสำคัญในการฟื้นฟูสันติภาพในคริสตจักรตะวันตก ซึ่งจะเป็นหนทางอันราบรื่นของครูเสดที่ประสบความสำเร็จ พระองค์จึงตกลง การหมั้นหมายถูกจัดให้มีขึ้นในลอนดอนในเดือนกุมภาพันธ์ ค.ศ. 1235
พระเชษฐาของอิซาเบลลา เฮนรี่ จำเป็นต้องจัดเก็บภาษีเพื่อให้ได้ 30,000 มาร์กมาเป็นสินสอดตามที่เฟรเดอริคยืนกราน เฟรเดอริคมองหาเงินก้อนโตมาเป็นเงินทุนช่วยเหลือการทำสงครามในอิตาลีตอนเหนือของพระองค์
อิซาเบลลาผู้งดงามอายุราว 21 ปีในตอนที่พระองค์ออกเดินทางไปอภิเษกสมรสกับจักรพรรดิผู้เป็นม่ายมาแล้วสองครั้ง เฟรเดอริคที่ 2 ที่อายุ 40 ปี ระหว่างเดินทางผ่านโคโลญ พระองค์สร้างความปลิ้มปิติให้กับหญิงท้องถิ่นเมื่อทรงปลดผ้าคลุมหน้าที่สวมตามธรรมเนียมออกเพื่อให้ผู้คนได้เห็นใบหน้าของพระองค์
การอภิเษกสมรสระหว่างอิซาเบลลากับเฟรเดอริคเกิดขึ้นในมหาวิหารวอร์มส์ เมื่อ 15 หรือไม่ก็ 20 กรกฎาคม ค.ศ. 1235 ในพิธี พระองค์ยังได้รับการสวมมงกุฎจักรพรรดินี, ราชินีแห่งเยอรมนีและซิซิลีด้วย พระองค์ได้รับปราสาทที่มอนเต้ ซานตานเจโล่จากพระสวามีหลังการอภิเษกสมรส
ทว่าอภิเษกสมรสได้ไม่นาน พระองค์ก็ถูกเพิ่มเข้าไปในฮาเร็มของจักรพรรดิที่มีหญิงจากอาราเบีย ซึ่งมีขันทีดำคอยรับใช้ดูแลอยู่ การอภิเษกสมรสของทั้งคู่เป็นการแต่งงานทางการเมือง และพระองค์ได้รับอนุญาตให้เก็บผู้ถวายการดูแลหญิงจากอังกฤษไว้ได้เพียงสองคน มากาเร็ต บิเซ็ต ที่เป็นไปได้ว่าเป็นนางพยาบาลของพระองค์ กับสาวใช้ของพระองค์ แคทเธอรีน คนอื่นๆถูกส่งกลับบ้าน
อิซาเบลลาใช้ชีวิตหลังเกษียณตนเองในโนเวนต้า พาโดวาน่า ที่ซึ่งพระสวามีของพระองค์แวะมาเยี่ยมเยียนพระองค์บ่อยครั้ง เมื่อพระเชษฐาของพระองค์ ริชาร์ด เอิร์ลแห่งคอร์นวอลล์ กลับจากครูเสด พระองค์แวะมาเยี่ยมเยียนอิซาเบลลา แม้ว่าอิซาเบลลาจะไม่ได้รับอนุญาตให้ปรากฏตัวในการต้อนรับอย่างเป็นทางการก็ตาม ในขณะที่อาศัยอยู่ในราชสำนักของจักรวรรดิที่ฟอจจา อิซาเบลลาให้กำเนิดลูกคนสุดท้ายและสิ้นพระชนม์ พระองค์ถูกฝังข้างพระมเหสีคนก่อนของเฟรเดอริค พระราชนีอิซาเบลลาที่ 2 แห่งเยรูซาเล็ม ในมหาวิหารแอนเดรีย ใกล้บารี
แหล่งข้อมูลขั้นต้นกล่าวถึงผู้สืบสกุลของอิซาเบลลาแตกต่างกันไป รวมไปถึงจำนวน พระนาม และการประสูติของพระโอรสธิดา สิ่งที่รู้แน่นอนคืออิซาเบลลามีพระโอรสธิดาอย่างน้อยสี่คน พระโอรสที่สิ้นพระชนม์ไม่นานหลังการคลอดในค.ศ. 1236 หรือไม่ก็ค.ศ. 1241, พระธิดาที่สิ้นพระชนม์ไม่นานหลังการคลอดเช่นเดียวกับพระเชษฐาในค.ศ. 1237, มาร์กาเร็ต และเฮนริค บางกลุ่มเชื่อว่ามาร์กาเร็ตเป็นลูกคนแรก และอีกกลุ่มเชื่อว่าเป็นลูกที่ทำให้อิซาเบลลาสิ้นพระชนม์ตอนคลอด ซึ่งคนส่วนใหญ่เชื่อว่ามาร์กาเร็ตเป็นลูกคนสุดท้าย พระโอรสที่อายุสั้นของอิซาเบลลาได้รับการตั้งชื่อว่าเฟรเดอริค, จอร์แดนุส/จอร์แดน และคาร์ล อ็อตโต้ แตกต่างกันไปตามแหล่งข้อมูล นักประวัติศาสตร์บางส่วนเชื่อว่าจริงๆแล้วอิซาเบลลามีพระโอรสธิดา 5 คน พระโอรสสองคนอายุสั้นและได้รับการตั้งชื่อว่าจอร์แดนุส/คาร์ล อ็อตโต้ กับเฟรเดอริค ทั้งคู่ประสูติในฤดูใบไม้ผลิ ค.ศ. 1236 กับฤดูร้อน ค.ศ. 1240
เดียร์ซูอูซาลา (ภาพยนตร์ พ.ศ. 2518)
เดียร์ซูอูซาลา (, ; alternate U.S. title: Dersu Uzala: The Hunter) เป็นภาพยนตร์ร่วมมือกันระหว่าง สหภาพโซเวียต และ ญี่ปุ่น กำกับโดย อะกิระ คุโรซาวะ ถือเป็นการกำกับภาพยนตร์ที่ไม่ใช่ภาษาญี่ปุ่นเป็นครั้งแรกของคุโรซาวะและใช้ฟิล์มขนาด 70 มิลลิเมตรเพียงครั้งเดี่ยว ภาพยนตร์ได้รับรางวัลโกลเด้นไพรซ์ และ the Prix FIPRESCI ในงานเทศกาลภาพยนตร์นานาชาติมอสโกครั้งที่ 9 และ รางวัลออสการ์ สาขาภาพยนตร์ภาษาต่างประเทศยอดเยี่ยมในปี 1976 ภาพยนตร์สร้างจากหนังสือ "Dersu Uzala" (เป็นชื่อเดียวกับพรานป่า) ที่เขียนโดย Vladimir Arsenyev นักสำรวจชาวรัสเซีย เกี่ยวกับการสำรวจภูมิภาค Sikhote-Alin ของดินแดนตะวันออกไกลของรัสเซีย และการสำรวจหลายครั้งในช่วงต้นคริสต์ศตวรรษที่ 20
551 ปีก่อนคริสตกาล
7 ปีก่อนพุทธศักราช ใกล้เคียงกับ ก่อน ค.ศ. 551
เดอะเกม (เกมทางจิต)
เดอะเกม () เป็นเกมทางจิต (mental game) ที่มีเป้าหมายในการหลีกเลี่ยงการนึกถึงเดอะเกมเอง ผู้เล่นถือว่าแพ้เมื่อนึกถึงเดอะเกม และต้องประกาศทุกครั้งที่แพ้ รูปแบบของเดอะเกมส่วนใหญ่ไม่มีการชนะ อาจถือว่าคนทั้งโลกหรือคนที่รู้เกี่ยวกับเดอะเกมทั้งหมดกำลังเล่นเกมนี้อยู่ตลอดเวลาขึ้นอยู่กับแต่ละแบบของเดอะเกม มักมีการพัฒนาเทคนิคต่าง ๆ เพื่อเพิ่มจำนวนคนที่รู้เกี่ยวกับเดอะเกมและเพิ่มจำนวนการแพ้
แม้จะไม่มีใครรู้ต้นกำเนิดของเดอะเกมเลโอ ตอลสตอยได้เล่นเกมที่ใช้กระบวนการประชดใน ค.ศ. 1840
มีกฎหลักสามข้อที่มักถูกใช้ในเดอะเกม:ความหมายของการนึกถึงเดอะเกมไม่ชัดเจนนัก หากผู้เล่นพูดเกี่ยวกับเดอะเกมโดยที่ไม่รู้ตัวว่าพวกเขาได้แพ้ แบบนี้อาจถือว่าแพ้หรือไม่แพ้ก็ได้ หากคนพูดว่า "เดอะเกมคืออะไร" ก่อนจะรู้กฎของเกมจะนับว่าแพ้หรือไม่ก็แล้วแต่จะตีความ บางครั้งมีการตีความว่าผู้เล่นไม่ถือว่าแพ้หากคนอื่นประกาศการพ่ายแพ้ แม้กฎข้อที่สองจะสื่อว่าผู้เล่นแพ้ไม่ว่าจะนึกถึงเดอะเกมจากอะไรก็ตาม หลังผู้เล่นประกาศการพ่ายแพ้ของตน หรือหลังผู้เล่นนึกถึงเดอะเกม บางครั้งมีการอนุญาตให้มีระยะผ่อนผันระหว่าง 3 วินาที จนถึง 30 นาที เพื่อลืมเกี่ยวกับเดอะเกม ในระหว่างนั้นผู้เล่นไม่สามารถแพ้เดอะเกมได้อีกครั้ง
กฎทั่วไปไม่ได้ระบุว่าเดอะเกมจะจบลงเมื่อไหร่ อย่างไรก็ตามผู้เล่นบางคนกล่าวว่าเดอะเกมจะจบต่อเมื่อนายกรัฐมนตรีสหราชอาณาจักรประกาศออกโทรทัศน์ว่า "เดอะเกมได้ยุติลงแล้ว"
กลยุทธ์มุ่งไปที่การทำให้คนอื่นแพ้เดอะเกม วิธีที่มักถูกใช้ได้แก่การพูดว่า "เดอะเกม" หรือการเขียนเกี่ยวกับเดอะเกมบนกระดาษโน้ตและซ่อนไว้ บนรอยขูดขีดเขียน หรือบนธนบัตร
เมื่อเวลาผ่านไปมักมีการเชื่อมโยงอย่างอื่นเข้ากับเดอะเกมทำให้ผู้เล่นแพ้ ผู้เล่นบางคนมีความสุขในการคิดหาวิธีกลั่นแกล้งให้คนอื่นแพ้เดอะเกม
กลยุทธ์อื่นได้แก่การใช้ผลิตภัณฑ์ต่าง ๆ เช่น เสื้อยืด ปุ่มกด แก้วน้ำ โปสเตอร์ และสติกเกอร์ติดรถ เพื่อโฆษณาเดอะเกม นอกจากนี้เดอะเกมยังแผร่กระจายทางเว็บไซต์สังคมออนไลน์ เช่น เฟซบุ๊กและทวิตเตอร์
ต้นกำเนิดของเดอะเกมนั้นไม่แน่นอน บนบทความข่าว ค.ศ.​ 2008 Justine Wettschreck กล่าวว่าน่าจะมีการเล่นเดอะเกมตั้งแต่ต้นคริสต์ทศวรรษ 1990 และอาจเริ่มขึ้นในประเทศออสเตรเลียหรืออักฤษ ทฤษฎีหนึ่งมีว่าเดอะเกมอาจถูกคิดต้นในเมืองลอนดอนเมื่อ ค.ศ.​1996 หลังวิศวกรชาวอังกฤษสองคนตกรถไฟเที่ยวสุดท้ายและต้องรอที่สถานีรถไฟทั้งคืน พวกเขาพยายามไม่นึกถึงสถานการณ์ของพวกเขาและใครก็ตามที่นึกถึงมันก่อนถือว่าแพ้ อีกทฤษฎดีหนึ่งเกิดขึ้นใน ค.ศ. 1996 เช่นกัน โดยกล่าวว่าเดอะเกมถูกคิดค้นโดย Jamie Miller เพื่อสร้างความรำคาญแก่คนอื่น
เดอะเกม (แก้ความกำกวม)
เดอะเกม อาจหมายถึง
ไทรโยค พุ่มพันธ์ม่วง
ไทรโยค พุ่มพันธ์ม่วง เดิมเป็นที่รู้จักในชื่อ ไทรโยคน้อย ศักดิ์ชัยณรงค์ (23 ตุลาคม พ.ศ. 2526 — ) เป็นนักมวยไทยชาวไทย เจ้าของฉายา "ขุนศอกอำมหิต" และ "จอมศอกโกอินเตอร์" และเป็นอดีตแชมป์สนามมวยเวทีลุมพินีรุ่น 154 ปอนด์ และแชมป์รุ่น 147 ปอนด์ของประเทศไทย เขาเป็นนักชกจากค่ายมวยไทยพลาซ่า 2004 ในกรุงเทพมหานคร ประเทศไทย
ไทรโยค พุ่มพันธ์ม่วง มีชื่อจริงคือ ศักดา เนียมหอม เขาเกิดวันที่ 22 ตุลาคม พ.ศ. 2526 ที่เทศบาลนครพิษณุโลก ซึ่งเป็นเมืองของจังหวัดพิษณุโลก เขาเริ่มต่อยมวยเมื่ออายุ 11 ปีในค่าย
โดยช่วงแรกเขาใช้ชื่อชกคือ ไทรโยคน้อย ศักดิ์ชัยณรงค์ เขาเติบโตขึ้นโดยเป็นที่เลื่องลือด้วยการคว้าแชมป์สามรายการ รวมถึงหนึ่งรายการจากสนามมวยราชดำเนินที่มีชื่อเสียง ไทรโยคได้รับการพิจารณาในประเทศไทยว่าเป็นหนึ่งในนักสู้ที่ฉายแววมากที่สุด อย่างไรก็ตาม เขาได้ฟอร์มตกเมื่อเป็นฝ่ายเสียเข็มขัดให้แก่สิงห์มณี ส.ศรีสมพงษ์ ในการโต้เถียงที่สื่อไทยมองว่าเป็นการโกง
หลังจากการต่อสู้ บรรดาโปรโมเตอร์ได้เบือนหน้าหนี ชะตาบีบบังคับให้เขาหางานอื่นและหาเลี้ยงชีพเป็นพ่อค้าผลไม้ แต่แล้วเขาก็ได้รับการนำตัวกลับมาโดยโปรโมเตอร์แห่งสนามมวยเวทีลุมพินี ผู้มีนามว่า พ.ต.ท.สุขทัศน์ พุ่มพันธ์ม่วง ซึ่งช่วยให้ไทรโยคได้กลับคืนสู่วงการ
ไทรโยค จึงใช้ชื่อชกตามโปรโมเตอร์ของเขา และในวันที่ 7 มีนาคม พ.ศ. 2551 เขาชนะรายการว่างรุ่นเวลเตอร์เวทที่สนามมวยเวทีลุมพินีด้วยการเป็นฝ่ายชนะน็อกสิงห์ศิริ ป.ศิริชัย ในยกที่สอง
เมื่อวันที่ 9 มกราคม พ.ศ. 2553 ในงานรางวัลสมาคมผู้สื่อข่าวประจำปีที่กรุงเทพมหานคร ไทรโยคได้รับรางวัลทูตมวยไทยแห่งปี
เขาได้เผชิญกับฟาบิโอ ปินก้า ในศึก"ไทยไฟต์: ลียง" เมื่อวันที่ 19 กันยายน พ.ศ. 2555 ณ เมืองลียง ประเทศฝรั่งเศส และเป็นฝ่ายชนะคะแนนตัดสินหลังจากการแข่งสามยก
เขาปะทะกับดีแลน ซัลวาดอร์ ในโรชทีกาเบ ประเทศสวิตเซอร์แลนด์ เมื่อวันที่ 20 ตุลาคม พ.ศ. 2555 และเป็นฝ่ายแพ้น็อกทางเทคนิค หลังจากที่เขาไม่สามารถชกต่อ เนื่องจากอาการบาดเจ็บที่เข่าในช่วงท้ายของยกแรก
เขาเป็นฝ่ายชนะทีอากู เตเชรา ในศึก"ไทยไฟต์ 2013: คิงออฟมวยไทย" ที่เทศบาลนครพระนครศรีอยุธยา ประเทศไทย เมื่อวันที่ 23 กุมภาพันธ์ พ.ศ. 2556
ไทรโยคยังได้รับการกำหนดให้ต่อสู้กับชิเก ลินด์ซีย์ ในศึกมวยไทยเมื่อวันที่ 13 พฤษภาคม พ.ศ. 2556 แต่การแข่งนี้ได้รับการยกเลิกไป
ไทรโยคจะเป็นผู้ฝึกสอนมวยไทยแก่ทีมฝรั่ง ที่เผชิญกับทีมคู่แข่งที่ได้รับการฝึกสอนโดยสุดสาคร ส.กลิ่นมี ในรายการ"ไทยไฟต์คาดเชือก" ที่จัดเสนอในช่วงเดือนกรกฎาคมถึงสิงหาคม พ.ศ. 2556 ทางช่อง 5 ของประเทศไทย และผู้ฝึกสอนทั้งสองได้ปะทะกันในเดือนธันวาคม พ.ศ. 2556
เขาเป็นฝ่ายชนะน็อกมีเกล ปีซีเตโล ด้วยศอกในยกที่สองในศึก"ไทยไฟต์: บางกอก 2013" ที่กรุงเทพมหานครเมื่อวันที่ 29 มิถุนายน พ.ศ. 2556
และเป็นฝ่ายชนะน็อกมูฮัมหมัด ซูบูกา ในยกที่สองของรายการ"ไทยไฟต์: ปัตตานี" ที่จังหวัดปัตตานี ประเทศไทย ในวันที่ 22 กันยายน พ.ศ. 2556
เขาเป็นฝ่ายชนะเซเยดีซา อลัมดาร์เนซัม ด้วยคะแนนตัดสินในยกพิเศษในแมตช์ที่ไม่มีรอบทัวร์นาเมนต์ ของศึกไทยไฟต์เซมิไฟนอลในกรุงเทพมหานคร ประเทศไทย เมื่อวันที่ 30 พฤศจิกายน พ.ศ. 2556
559 ปีก่อนคริสตกาล
15 ปีก่อนพุทธศักราช ใกล้เคียงกับ ก่อน ค.ศ. 559
โหมโรง เดอะ มิวสิคัล
โหมโรง เดอะ มิวสิคัล เป็นละครเวทีจาก โต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ ซึ่งต่อยอดจากภาพยนตร์ชื่อเดียวกัน ที่ฉายเมื่อปี พ.ศ. 2547 นำแสดงโดย กรกันต์ สุทธิโกเศศ สาธิดา พรหมพิริยะ สุประวัติ ปัทมสูต โย่ง อาร์มแชร์ เป็นต้น ละครเวทีเรื่องนี้มีการจัดการแสดง 3 ครั้ง จัดแสดงที่ โรงละครเคแบงก์สยามพิฆเนศ ชั้น 7 สยามสแควร์วัน ทั้งหมด
การจัดการแสดงครั้งแรก เดิมกำหนดจัดการแสดงในวันที่ 4-5, 23-26, 30 เมษายน และ 1-3 พฤษภาคม พ.ศ. 2558 จำนวน 15 รอบ และเพิ่มอีก 12 รอบ รวมทั้งสิ้นเป็นจำนวน 27 รอบ โดยแสดงในวันที่ 7-17 พฤษภาคม พ.ศ. 2558 โดยละครเวทีเรื่องนี้ยังเป็นการแสดงเรื่องแรกในโรงละครเคแบงก์สยามพิฆเนศอีกด้วย
การจัดแสดงครั้งที่สอง ใช้ชื่อว่า "โหมโรง เดอะ มิวสิคัล Restage" โดยนักแสดงและทีมงานชุดเดิม เดิมกำหนดจัดการแสดงในวันที่ 6-8, 13-15 และ 20-22 พฤศจิกายน พ.ศ. 2558 ก่อนเพิ่มรอบอีก 2 รอบ รวมเป็น 14 รอบ ในวันที่ 28-29 พฤศจิกายน พ.ศ. 2558
การจัดแสดงครั้งที่สาม ใช้ชื่อว่า "โหมโรง เดอะ มิวสิคัล 2561" ถือเป็นการกลับมาอีกครั้งในรอบ 3 ปี เบื้องต้นมีกำหนดจัดการแสดงในวันที่ 5 พฤษภาคม - 3 มิถุนายน พ.ศ. 2561 จำนวน 10 รอบ และทำการแสดงเพิ่มอีก 1 รอบ รวมเป็น 11 รอบ
ฟุตบอลทีมชาติเบลารุส
ฟุตบอลทีมชาติเบลารุส (, "Natsyyanalnaya zbornaya Bielarusi pa futbolie") เป็นทีมฟุตบอลตัวแทนของประเทศเบลารุส อยู่ภายใต้การควบคุมของสหพันธ์ฟุตบอลแห่งเบลารุส ใช้บอรีซอฟอารีนาในเมืองบารีซอฟ เป็นสนามเหย้า เบลารุสไม่เคยผ่านรอบคัดเลือกของฟุตบอลโลกและฟุตบอลชิงแชมป์แห่งชาติยุโรป ปัจจุบันมีผู้จัดการทีมคือ Igor Kriushenko ซึ่งคุมทีมมาตั้งแต่เดือนมีนาคม ค.ศ. 2017
เบลารุสเคยลงเล่นเกมเหย้าที่สนามกีฬาดีนาโมในมินสค์ ซึ่งมีความจุ 40,000 ที่นั่ง ต่อมาในปลายปี ค.ศ. 2012 สนามกีฬาดีนาโมได้ปิดปรับปรุง ทำให้เบลารุสต้องลงเล่นที่สนามเหย้าแห่งอื่นชั่วคราวไปก่อน
นับตั้งแต่ปี ค.ศ. 2014 เบลารุสได้ย้ายไปใช้บอรีซอฟอารีนาเป็นสนามเหย้าแห่งใหม่
เดียร์ซูอูซาลา (ภาพยนตร์ พ.ศ. 2504)
เดียร์ซูอูซาลา () เป็นภาพยนตร์จากสหภาพโซเวียตในปี 1961 ภาพยนตร์สร้างจากหนังสือของ Vladimir Arsenyev ซึ่งเกี่ยวกับการเดินทางสำรวจภูมิภาคตะวันออกไกลของรัสเซียกับพรานป่า เดียร์ซู อูซาลา
ภาพยนตร์ผลิดโดยสตูดิโอภาพยนตร์วิทยาศาสตร์และภาพยนตร์เพื่อการศึกษามอสโก (Moscow studio popular science and educational films) กำกับการแสดงโดย Agasi Babayan เขียนบทโดย Igor Bolgarin และนำแสดงโดย Adolf Shestakov และ Kasym Zhakibayev
แองเกิลซีย์
แองเกิลซีย์ () หรือ อะนึสโมน () เป็นเกาะที่ตั้งอยู่ริมชายฝั่งทางตอนเหนือของประเทศเวลส์ มีเนื้อที่ทั้งหมด แองเกิลซีย์เป็นเกาะที่ใหญ่ที่สุดในทะเลไอริชและในเวลส์ และยังเป็นเกาะที่ใหญ่ที่สุดเป็นอันดับที่ 7 ในสหราชอาณาจักร และยังเป็นเกาะที่มีประชากรมากที่สุดเป็นอันดับที่ 2 (รองจากไอล์ออฟแมน) ท่าเรือข้ามฟากเมืองโฮลีเฮด (เมืองในแองเกิลซีย์) มีผู้ใช้บริการมากกว่า 2 ล้านคนในทุกปี
แองเกิลซีย์เป็นเทศมณฑลทางประวัติศาสตร์แห่งหนึ่งของเวลส์ และเคยถูกปกครองในฐานะส่วนหนึ่งของเมืองกวินิดด์ ปัจจุบัน แองเกิลซีย์อยู่ภายใน เทศมณฑลไอล์ออฟแองเกิลซีย์ ร่วมกับเกาะโฮลีและเกาะเล็ก ๆ อื่น ๆ ประชากรส่วนใหญ่ในแองเกิลซีย์พูดภาษาเวลส์ "อะนึสโมน" เป็นชื่อเกาะในภาษาเวลส์ซึ่งใช้สำหรับการแบ่งเขตเลือกตั้งสมาชิกรัฐสภาสหราชอาณาจักรและสภาแห่งชาติเวลส์ จากสำมะโนประชากร ค.ศ. 2010 แองเกิลซีย์มีประชากร 69,751 คน
โลเรนโซ อินซิญเญ
โลเรนโซ อินซิญเญ (; เกิดวันที่ 4 มิถุนายน ค.ศ. 1991) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งกองหน้าให้กับโซชีเอตาสปอร์ตีวากัลโชนาโปลีและทีมชาติอิตาลี
เขาเริ่มต้นอาชีพกับนาโปลีในปี ค.ศ. 2009 และลงเล่นนัดแรกในเซเรียอาเมื่อปี ค.ศ. 2010 ก่อนที่จะถูกปล่อยยืมตัวให้กับสโมสรฟอกกีอาและเปสการา และกลับสู่นาโปลีอีกครั้งในปี ค.ศ. 2012 อินซิญเญสามารถเล่นรุกเจาะทางปีกหรือเจาะตรงกลาง แต่โดยส่วนใหญ่เขาจะเล่นในตำแหน่งปีกซ้าย เขามีความสร้างสรรค์ ความเร็ว และความสามารถเฉพาะตัว โดยเฉพาะการเปิดฟรีคิก
อินซิญเญลงเล่นให้กับทีมชาติอิตาลีรุ่นอายุไม่เกิน 21 ปี และช่วยพาทีมคว้ารองแชมป์ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 ส่วนในทีมชุดใหญ่ เขาลงเล่นนัดแรกในเดือนกันยายน ค.ศ. 2012 และติดทีมชาติในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016
ฟังก์ชันตรีโกณมิติผกผัน
ในวิชาคณิตศาสตร์ ฟังก์ชันตรีโกณมิติผกผัน (บางครั้งเรียกว่า ฟังก์ชันอาร์ก) เป็นฟังก์ชันผกผันของฟังก์ชันตรีโกณมิติ ที่กำหนดโดเมนให้เหมาะสม) ประกอบด้วย ฟังก์ชันผกผันของฟังก์ชันไซน์ โคไซน์ แทนเจนต์ โคแทนเจนต์ เซแคนต์ และฟังก์ชันโคเซแคนต์ ใช้สำหรับหาค่ามุมจากค่าอัตราส่วนตรีโกณมิติที่ให้มา ฟังก์ชันตรีโกณมิติผกผันนี้ใช้กันอย่างกว้างขวางในวิศวกรรมศาสตร์ การเดินเรือ ฟิสิกส์ และเรขาคณิต
มีหลายสัญกรณ์ด้วยกันที่ใช้สำหรับฟังก์ชันตรีโกณมิติผกผัน หลักเกณฑ์การใช้สัญกรณ์ที่ใช้มากที่สุด คือ การตั้งชื่อฟังก์ชันตรีโกณมิติผกผันโดยใช้คำอุปสรรค arc- (อ่านว่า อาร์ก) เช่น , , เป็นต้น โดยบทความนี้จะใช้หลักเกณฑ์นี้ในการเรียกฟังก์ชันดังกล่าว หากใช้หน่วยวัดมุมเป็นเรเดียน มุม θ เรเดียนจะมีค่าเหมือนกับค่าอาร์ก ที่ความยาวของค่าอาร์กนั้นมีค่าเท่ากับ rθ เมื่อ r คือ รัศมีของวงกลม ดังนั้น ในวงกลมหนึ่งหน่วย "ค่าอาร์ก ที่มีค่าโคไซน์ของค่าอาร์กนั้นมีค่าเท่ากับ x" จะมีค่าเท่ากับ "ค่ามุม ที่ค่าโคไซน์ของมุมนั้นมีค่าเท่ากับ x" เพราะว่า ความยาวของค่าอาร์กของวงกลมในหน่วยเรเดียนมีค่าเท่ากับขนาดของมุมในหน่วยเรเดียน ทำนองเดียวกัน ในการเขียนภาษาโปรแกรมคอมพิวเตอร์ ฟังก์ชันตรีโกณมิติผกผันมักจะเรียกว่า asin, acos, atan
สัญกรณ์ , , ฯลฯ ซึ่งเสนอโดยจอห์น เฮอร์เชล ในปี ค.ศ. 1813 กฏเกณฑ์นี้ใช้สัญกรณ์ด้วยเพราะความที่เป็นฟังก์ชันผกผัน โดยอาจทำให้เกิดความสับสนกับระบบการแสดงสัญกรณ์อีกอย่างหนึ่ง เช่น ซึ่งสื่อถึงการยกกำลังมากกว่าการที่จะเป็นฟังก์ชันคอมโพสิท ดังนั้น การใช้สัญกรณ์เช่นนี้อาจทำให้เกิดความสับสนระหว่างตัวผกผันการคูณกับฟังก์ชันผกผัน ความสับสนนี้จะน้อยลง เนื่องด้วยความจริงที่ว่าตัวผกผันการคูณของฟังก์ชันตรีโกณมิตินั้นได้มีชื่อของมันอยู่แล้ว เช่น = แม้กระนั้น ผู้เขียนบางคนแนะนำว่าการใช้สัญกรณ์นั้นมีความกำกวม
เกาหลี–ไทย โปรวอลเลย์บอลออลสตาร์ซูเปอร์แมตช์
เกาหลี–ไทย โปรวอลเลย์บอลออลสตาร์ซูเปอร์แมตช์ (; ) เป็นการแข่งขันวอลเลย์บอลกระชับมิตรระหว่างประเทศไทย และประเทศเกาหลีใต้ ซึ่งได้รับความร่วมมือจากสมาคมกีฬาวอลเลย์บอลแห่งประเทศไทย และสหพันธ์วอลเลย์บอลเกาหลี (โคโว) โดยจัดขึ้นครั้งแรกในปี พ.ศ. 2560 ณ กรุงเทพมหานคร ประเทศไทย
ปิ๊กอัป (เทคโนโลยีดนตรี)
ปิ๊กอัป () เป็นตัวขยายเสียงที่รับสัญญาณแรงสั่นสะเทือนของเครื่องดนตรีโดยมักจะเป็นเครื่องสาย เช่น กีตาร์ไฟฟ้า กีตาร์เบส แชปแมนสติก หรือ ไวโอลินไฟฟ้า และแปลงเป็นสัญญาณไฟฟ้าเพื่อส่งต่อไปยังเครื่องขยายเสียง (หรือแอมป์กีตาร์) แล้วปล่อยเสียงออกผ่านตู้ลำโพง นอกจากนี้ปิ๊กอัปยังสามารถส่งสัญญาณผ่าน DI Box ในการบันทึกเสียง หรือออกอากาศทางวิทยุหรือโทรทัศน์ ในกีตาร์ไฟฟ้าและเบสกีตาร์ส่วนใหญ่ใช้ แมกเนติกปิ๊กอัป (magnetic pickup) ส่วนกีตาร์โปร่ง ดับเบิลเบสและฟิดเดิลมักใช้ เพียโซอิเล็กทริกปิ๊กอัป (piezoelectric pickup)
ปิ๊กอัป
ปิ๊กอัป () อาจหมายถึง
จังหวัดมารินดูเค
จังหวัดมารินดูเค () เป็นจังหวัดที่เป็นเกาะในเขตมีมาโรปา ประเทศฟิลิปปินส์ มีศูนย์กลางอยู่ที่เทศบาลโบอัค ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ และตั้งอยู่ใกล้กับคาบสมุทรบอนด็อกของจังหวัดเคโซนทางทิศตะวันออก เกาะมินโดโรทางทิศตะวันตก และเกาะจังหวัดโรมโบลนทางทิศใต้ พื้นที่บางส่วนของช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก ก็อยู่ในน่านน้ำของจังหวัดนี้
ในปี ค.ศ. 2013 จังหวัดมารินดูเคเป็นจังหวัดที่สงบสุขที่สุดของประเทศ จากการจัดอันดับของกรมตำรวจแห่งชาติฟิลิปปินและกองกำลังรักษาความสงบแห่งฟิลิปปิน เนื่องจากมีอัตราการก่ออาชญากรรมน้อยมาก นอกจากนี้ยังมีเทศกาลทางศาสนาที่เก่าแก่ที่สุดของประเทศ นั่นคือ โมริโอเนส ซึ่งจัดขึ้นทุก ๆ ปีในสัปดาห์ศักดิ์สิทธิ์ เป็นเวลากว่า 200 ปีแล้ว
มารินดูเคถูกจัดให้เป็นศูนย์กลางของแผนที่ประเทศฟิลิปปินส์โดย Luzon Datum of 1911 เกาะจังหวัดแห่งนี้มีรูปร่างคล้ายหัวใจ มีพื้นที่ 952.58 ตารางกิโลเมตร ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ ถูกคั่นออกจากคาบสมุทรบอนด็อกในจังหวัดเคโซนโดยช่องแคบมัมปอง ส่วนทางทิศตะวันตก ก็ถูกคั่นออกจากเกาะมินโดโรโดยช่องแคบตาบลาส เกาะเล็ก ๆ ทางทิศตะวันออกเฉียงเหนือ ได้แก่ เกาะโปโล, เกาะมานิวายา และเกาะมัมปอง ส่วนทางทิศตะวันตกเฉียงใต้ก็มีเกาะเตรส และเกาะเอเลเฟนท์
จุดสูงสุดของจังหวัดอยู่ที่ภูเขามาลินดิก (ชื่อเดิม ภูเขามาร์ลังกา) ระดับความสูง เหนือระดับน้ำทะเล เป็นภูเขาไฟที่ยังมีชีวิตอยู่ ตั้งอยู่ที่ปลายด้านทิศใต้ของเกาะ นอกจากนี้ยังมีถ้ำอีกหลายแห่งในจังหวัด ถ้ำที่สำคัญได้แก่ ถ้ำบาทาลา, ถ้ำซันอีซิโดร และถ้ำตาเลา
มารินดูเคมีภูมิอากาศแบบที่ 3 ตามการจัดของกรมอุตุนิยมวิทยาฟิลิปปิน นั่นคือมีฝนตกมากและไม่มีการแบ่งฤดูแล้งกับฤดูฝนที่ชัดเจน อุณหภูมิโดยเฉลี่ย สูงสุด และต่ำสุดของปี อยู่ที่ , และ ตามลำดับ ความชื้นโดยเฉลี่ยอยู่ที่ 78% ปริมาณน้ำฝนต่อปีอยู่ที่ 2,034.6 ลูกบาศก์มิลลิเมตร
Non nobis solum
คติพจน์นี้มาจากประโยคหนึ่งในศาสตรนิพนธ์ที่มีอิทธิพลมากของกิแกโรเรื่อง "On Duties" (Latin: "De Officiis") ซึ่งกิแกโรเขียนไว้ว่า """" แปลว่า เราเกิดมาไม่ใช่เพื่อตัวเราเท่านััน, ประเทศของเรา เพื่อนของเรา ต่างมีส่วนร่วมในตัวเรา ประโยคนี้ กิแกโรกล่าวเองว่า เป็นการถอดความโดยตรงมาจากแนวความคิดของเพลโตในหนังสือ "Letter to Archytas (จดหมายถึงอาคาทาส)" ในบริบทของเนื้อเรื่อง ประโยคนี้สื่อว่า มนุษย์ได้รับการรังสรรค์ขึ้นเพื่อมนุษย์ด้วยกัน เพื่อเป็นประโยชน์ต่อกันและกันให้มากที่สุด กิแกโรเชื่อมโยงความคิดนี้เข้ากับคตินิยมสากลของลัทธิสโตอิก และตามลัทธินี้ มนุษย์ทุกคนมีความเกี่ยวดองกันและจำเป็นต้องมีส่วนร่วมเพื่อประโยชน์ของส่วนรวม แลกเปลี่ยนความเอื้อเฟื้อโดยการให้และรับ
ปารศวะ
พระปารศวะ พระบูรพาจารย์ ลำดับที่ 10 ของนิกายฌาน หรือนิกายเซน เดิมเป็นพราหมณ์ในประเทศคันธาระ 波栗濕縛ท่านอธิษฐานจะไม่ยอมล้มกายลงนอน ตราบใดที่ท่านไม่เข้าใจความนัยแห่งพระไตรปิฎกจนหมดสิ้น จนกระทั่งภายในเวลาเพียง 3 ปี ท่านสำเร็จธรรม พ้นจากกามาวจร พ้นจากรูปและอรูปพรหม ได้ฉฬภิญญา หรืออภิญญาทั้ง 6 คือ 波濕縛
1. อิทธิวิธิ แสดงฤทธิ์ได้ เช่น ล่องหนได้ เหาะได้ ดำดินได้
2. ทิพพโสต มีหูทิพย์
3. เจโตปริยญาณ กำหนดรู้ใจผู้อื่นได้
4. ปุพเพนิวาสานุสติญาณ ระลึกชาติได้
5. ทิพพจักขุ มีตาทิพย์
6. อาสวักขยญาณ รู้การทำอาสวะให้สิ้นไป
นอกจากนี้ ท่านยังบรรลุบารมี 8 (จากทั้งหมด 10 บารมี) ท่านเป็นผู้รู้ธรรมในฝ่ายหีนยาน เขียนอรรถกถาพระสูตรฝ่ายหีนยาน (หรือฝ่ายสันสกฤตมหายานเรียกว่า อาคม) ในคัมภีร์มหาวิภาษาศาสตร์ก็เอ่ยถึงท่านหลายครั้ง ท่านเป็นอาจารย์ของพระโพธิสัตว์อัศวโฆษะ ผู้ประกาศธรรมมหายานให้เลื่องลือไปทั้งแผ่นดิน
พระปารศวะ ละสังขารเมื่อราวพ.ศ. 507
บีจิวเวลด์ 2
บีจิวเวลด์ 2 (อังกฤษ: Bejeweled 2) เป็นเกมจับคู่ผลิตโดยปอปแคปเกมส์ ใน ค.ศ. 2004 "บีจิวเวลด์ 2 ดีลักซ์ "ได้เผยแพร่ออกมา ทั้งคู่มีโหมดเกมและฟีเจอร์ใหม่ในเกม
ผู้เล่นต้องจับคู่อัญมณีสามถึงห้าอันที่มีสีเดีนวกันในแนวตั้งและแนวนอน จับคู่อัญมณีสี่อันจะสร้างอัญมณีเพลิง จับคู่อัญมณีห้าอันจะสร้างไฮเปอร์คิวบ์ เกมจะจบลงเมื่อไม่มีคู่เหลือบนกระดาน
บาร์ความคืบหน้าจะมีความจุแค่ครึ่งหนึ่ง และเริ่มลดลง เมื่อผู้เล่นผ่านด่าน บาร์จะลดเร็วขึ้นเรื่อย ๆ เกมจะจบลงเมื่อบาร์ว่างเปล่า
ผู้เล่นต้องแก้ไขปริศนาในแต่ละฉากให้ได้. หลังจากผู้เล่นชนะไป 4 ปริศนาแล้ว ผู้เล่นสามารถไปด่านต่อไป หรือชนะด่านสุดท้ายของดาวได้ ผู้เล่นสามารถย้อนกลับถ้าจับคู่ผิด และสามารถใช้ตัวช่วยได้
มีดาวอยู่ 17 ดวง ดังนี้:
ผู้สามารถเล่นได้ตามใจชอบ โดยไม่ต้องห่วงว่าจะไม่เหลือคู่ เหมาะสำหรับการผ่อนคลายและมือใหม่
เมื่อโหมดลับอันหนึ่งปลดล็อก ปุ่ม '?' จะปรากฎที่หน้าหลัก กดที่ปุ่มนั้นจะปรากฎโหมดลับที่ผู้เล่นปลดล็อก
ผู้เล่นต้องชนะด่าน 18 ในโหมดปกติถึงจะปลดล็อกโหมดทไวไลท์ ในโหมดนี้ เสียงกับความเร็วจะช้าลง ฉากหลังมืดมากขึ้นและพลิกไปอีกฝั่ง อัญมณีจะตกลงมา เมื่อผู้เล่นจับคู่อีก อัญมณีจะลอยขึ้น หลังจากนั้นก็ลง และเป็นเช่นนี้เรื่อย ๆ
ผู้เล่นต้องชนะด่าน 9 ในโหมดจับเวลาถึงจะปลดล็อกโหมดไฮเปอร์ ในโหมดนี้ เสียงกับความเร็วจะเร็วขึ้น และบาร์ความคืบหน้าจะลดลงเร็วขึ้น
ผู้เล่นต้องชนะด่าน 281 ในโหมดไม่มีที่สิ้นสุดถึงจะปลดล็อกโหมดฟินิตี มีการเล่นเหมือนกับโหมดจับเวลา แต่บาร์ความคืบหน้าจะลดลงช้ากว่าโหมดจับเวลาและโหมดไฮเปอร์ แล้วมีหินและระเบิดในโหมดปริศนา ได้คะแนนเฉพาะตอนที่ระเบิดเท่านั้น (ระเบิดจากหินเพลิง, หินระเบิดและการจับคู่กับไฮเปอร์คิวบ์) ฉากหลังเป็นสีตรงกันข้าม
ผู้เล่นต้องชนะทุกด่านในโหมดปริศนาถึงจะปลดล็อกโหมดค็อคนิโต มีการเล่นเหมือนโหมดปริศนา เมื่อชนะด่านหนึ่ง บาร์ความคืบหน้าจะเพิ่มขึ้น เมื่อบาร์เต็มแล้ว ผู้เล่นสามารถผ่านด่านต่อไป เกมจะจบเมื่อผ่านทุก 80 ด่าน ถ้าผู้เล่นใช้ตัวช่วย ผู้เล่นจะไม่ได้คะแนนในด่านนั้นและบาร์จะไม่เพิ่มขึ้น ถึงแม้ว่าจะใช้ตัวย้อนกลับก็ตาม
มีการเล่นเหมือนบีจิวเวลด์รุ่นแรก จึงไม่มีอัญมณีวิเศษ ผู้เล่นต้องนำเมาส์หมุนตามเข็มนาฬิกาบนแป้นเลือกเกม 4 อัน 8 รอบที่หน้าหลัก
แผ่นอะลูมิเนียม
แผ่นอะลูมิเนียม (อังกฤษ: aluminum foil) เป็นอะลูมิเนียมทีมีลักษณะเป็นกระดาษ มีความหนาน้อยกว่า 0.2 มม. บางที่สุดแค่ 6 ไมโครเมตร  สามารถใช้ห่อสิ่งของ บางครั้งแผ่นอะลูมิเนียมถูกสร้างมาจากพลาสติกหรือกระดาษเพื่อใช้งานได้มากขึ้น
แผ่นอะลูมิเนียมบางอันสามารถรีไซเคิลได้ประมาณ 5% ในการใช้เป็นพลังงานไฟฟ้า อย่างไรก็ตาม มีอะลูมิเนียมหลายอันไม่สามารถรีไซเคิลได้ เนื่องจากทำได้ยากและมีอะลูมิเนียมที่มีในรูปแบบโลหะน้อยมาก
โรงเรียนจักราชวิทยา
โรงเรียนจักราชวิทยา อักษรย่อ จ.ว. /C.R.W. ตั้งอยู่ที่เลขที่ 28 ถนนเทศบาล 9 ตำบลจักราช อำเภอจักราช จังหวัดนครราชสีมา รหัสไปรษณีย์ 30230 สังกัดสำนักงานเขตพื้นที่การศึกษามัธยมศึกษา เขต 31 สำนักงานคณะกรรมการการศึกษาขั้นพื้นฐาน เปิดสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 โรงเรียนมีเนื้อที่ 44 ไร่ 1 งาน 17 ตารางวา เขตพื้นที่บริการ ประกอบด้วย 98 หมู่บ้าน 8 ตำบล ได้แก่ ตำบลจักราช ตำบลหนองขาม ตำบลคลองเมือง ตำบลสีสุก ตำบลทองหลาง ตำบลหนองพลวง ตำบลศรีละกอ ตำบลหินโคน และเทศบาลจักราช
โรงเรียนจักราชวิทยา ได้รับอนุมัติเป็นโรงเรียนมัธยมศึกษาประจำอำเภอจักราช เมื่อ 18 พฤษภาคม พ.ศ. 2513 ด้วยความริเริ่มจากความร่วมแรงร่วมใจของประชาชนชาวอำเภอจักราชและ นายสมบุญ เจริญสันธิ์ คหบดีชาวอำเภอจักราช ได้มอบที่ดินจัดตั้งโรงเรียน 25 ไร่
มีทั้งหมดระดับชั้นละ 12 ห้อง ดังนี้
มีทั้งหมดระดับชั้นละ 9 ห้อง ดังนี้
นับตั้งแต่ก่อตั้งโรงเรียนจนถึงปัจจุบัน โรงเรียนจักราชวิทยา มีรายนามผู้บริหารดังต่อไปนี้
จำนวนนักเรียนแยกตามระดับชั้น โรงเรียนจักราชวิทยา ปีการศึกษา 2561 (ข้อมูล ณ วันที่ 10 มิถุนายน 2561)
อ้างอิงจาก http://data.bopp-obec.info/emis/schooldata-view_student.php?School_ID=1030201383&Area_CODE=101731
หญิงชาวฮุ่ยอัน
หญิงชาวฮุ่ยอัน () เป็นชนกลุ่มย่อยของชาวจีนฮั่น ที่อาศัยเฉพาะเทศมณฑลฮุ่ยอัน เมืองกวางโจว มณฑลฝูเจี้ยน ประเทศจีน พวกเธอมีวัฒนธรรมเฉพาะที่ผิดแผกไปจากชาวจีนทั่วไป เช่นการแต่งกายและประเพณีการแต่งงาน ซึ่งสร้างความสนใจแก่นักมานุษยวิทยาไปพร้อม ๆ กับการวิพากษ์วิจารณ์จากรัฐบาล
หญิงชาวฮุ่ยอันจะสวมเสื้อคล้ายแจ็กเก็ตสั้น ๆ สีน้ำเงินเขียว สวมกางเกงรัดสะโพกนุ่งต่ำกว่าสะดือขายาวสีดำ คลุมศีรษะด้วยผ้าสีสันสดใสแล้วสวมหมวกทรงกรวยคล้ายงอบครอบไปอีกทีหนึ่ง ซึ่งรัฐบาลแสดงความเห็นต่อการแต่งกายนี้ว่า ""หมวกยุคศักดินา แจ็กเก็ตราคาประหยัด พุงป่องด้วยไขมันแห่งประชาธิปไตย กางเกงก็ขายาวสิ้นเปลือง"" ที่รัฐบาลทำเช่นนี้ก็เพราะจะทำให้วัฒนธรรมของหญิงชาวฮุ่ยอันหายไปแล้วกลืนไปกับชาวจีนฮั่นตั้งแต่ยุคเริ่มต้นสาธารณรัฐประชาชนจีน
ธรรมเนียมการแต่งงานของหญิงชาวฮุ่ยอัน คือคู่แต่งงานใหม่จะไม่อยู่ด้วยกัน ในคืนแรกของชีวิตสมรสพวกเขาจะแยกกันไปอาศัยอยู่บ้านเพื่อน วันที่สองเจ้าสาวจะไปแสดงความเคารพครอบครัวเจ้าบ่าวและมอบกำนัลแก่ผู้สูงอายุ วันที่สามน้องสาวของเจ้าบ่าวจะพาเจ้าสาวไปตักน้ำสองถังที่บ่อน้ำประจำชุมชน หลังปฏิบัติตามธรรมเนียมนี้ไปแล้วห้าวันเจ้าสาวก็จะกลับไปยังบ้านพ่อแม่ของตนเอง เจ้าบ่าวและเจ้าสาวจะไม่สามารถพบปะหรือแม้แต่พูดคุยกัน จนกว่าเจ้าสาวจะให้กำเนิดบุตร ซึ่งหญิงชาวฮุ่ยอันยุคใหม่ไม่มีใครปฏิบัติตนตามธรรมเนียมนี้แล้ว
หญิงชาวฮุ่ยอันนับถือศาสนาอย่างเดียวกับชาวจีนฮั่นคือ ศาสนาพื้นบ้านจีน, ลัทธิเต๋า หรือศาสนาพุทธ
รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม
ประเทศไทยได้เสนอชื่อภาพยนตร์เข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม มาตั้งแต่ปี 1984 ถือเป็นประเทศที่สองในภูมิภาคเอเชียตะวันออกเฉียงใต้ ที่เข้าร่วมตามจากฟิลิปปินส์ รางวัลจะมอบโดยสถาบันศิลปะและวิชาการทางภาพยนตร์ สำหรับภาพยนตร์ยอดเยี่ยมที่ผลิตนอกสหรัฐอเมริกา ซึ่งภาพยนตร์ที่ส่งจะไม่มีการแปลเป็นภาษาอังกฤษ
ตัวแทนภาพยนตร์ไทยที่เสนอรางวัลออสการ์ จะถูกคัดเลือกโดยสมาพันธ์สมาคมภาพยนตร์แห่งชาติ โดยภาพยนตร์ใช้ภาษาไทยทุกเรื่อง
ดิแพนทอมเอมไพซ์
ดิแพนทอมเอมไพซ์ เป็นภาพยนตร์อเมริกันตะวันตก พ.ศ. 2478 ที่กำกับการแสดงโดย ออทโท โบรเวอร์ และ บี. รีฟส์ อีร์สัน นำแสดงโดย ยีน ออทรีย์, แฟรงกี ดาร์โร, และ เบ็ตซี่ คิง โรส ภาพยนตร์มี 12 ตอนซึ่งเป็นเรื่องเกี่ยวกับตะวันตก, ดนตรี, และบันเทิงคดีแนววิทยาศาสตร์ ภาพยนตร์ตอนแรกมีความยาว 30 นาที ส่วนตอนต่อมาจะมีความยาว 20 นาที ภาพยนตร์นี้เป็นเรื่องเกี่ยวกับคาวบอยที่หลุดเข้ามาในอาณาจักรแห่งหนึ่งที่อยู่ใต้พิภพ ซึ่งเป็นที่คนทุจริต คนชั่ว คนโลภมาอยู่ในอาณาจักรนี้ ในปี พ.ศ. 2483 ภาพยนตร์เรื่องนี้ถูกดัดแปลงเป็นภาพยนตร์ความยาว 70 นาที และเปลี่ยนเป็นชื่อว่า "เรดิโอแลนซ์" หรือ "เม็นท์วิทสติวเฟก" เป็นครั้งแรกของยีน ออทรีย์ที่รับบทบาทเป็นคาวบอย
วอลเลย์บอลอะคาเดมีลีก 2018
วอลเลย์บอลอะคาเดมีลีก 2018 จัดขึ้นเป็นครั้งที่ 4 การแข่งขันครั้งนี้ใช้ชื่อว่า "ปีโป้ อะคาเดมีลีก 2561" เป็นการแข่งขันวอลเลย์บอลลีกอาชีพรุ่นอายุไม่เกิน 17 ปี ทำการแข่งขัน ณ ศูนย์เยาวชนเฉลิมพระเกียรติ เทศบาลนครนนทบุรี จังหวัดนนทบุรี ระหว่างวันที่ 3 – 21 เมษายน พ.ศ. 2561
นีคอลา มักซีมอวิช
นีคอลา มักซีมอวิช (, ; เกิดวันที่ 25 พฤศจิกายน ค.ศ. 1991) เป็นนักฟุตบอลอาชีพชาวเซอร์เบีย ปัจจุบันลงเล่นในตำแหน่งเซ็นเตอร์แบ็คให้กับสโมสรฟุตบอลสปาร์ตัคมอสโก (ยืมตัวจากนาโปลี) และทีมชาติเซอร์เบีย
มักซีมอวิชเริ่มต้นอาชีพในปี ค.ศ. 2002 กับสโมสร "Kosmos Bajina Bašta" ซึ่งเขาได้ลงเล่นในชุดเยาวชน ก่อนที่จะย้ายไป "FK Sloga Bajina Bašta" ในปี ค.ศ. 2004 ต่อมาในวันที่ 16 กรกฎาคม ค.ศ. 2006 เขาย้ายไปชุดเยาวชนของสโมสร Sloboda Užice และในอีกสองถัดมา เขาลงเล่นให้กับทีมชุดใหญ่ครั้งแรกในนัดที่พบกับ FBK Kaunas ต่อมาในวันที่ 19 กันยายน ค.ศ. 2010 มักซีมอวิชได้รับใบเหลืองแรกของอาชีพในนัดที่พบกับ Spartak Subotica และทำประตูแรกของอาชีพในวันที่ 5 มีนาคม ค.ศ. 2011
มักซีมอวิชเซ็นสัญญากับสโมสรเรดสตาร์ เบลเกรด ในช่วงเปิดตลาดซื้อ-ขายฤดูหนาว ค.ศ. 2012 ด้วยค่าตัว 300,000 ยูโร เขาลงเล่นนัดแรกเมื่อวันที่ 3 มีนาคม ค.ศ. 2012 ในนัดที่พบกับ Spartak Zlatibor
วันที่ 23 กรกฎาคม ค.ศ. 2013 เขาถูกปล่อยยืมตัวให้กับสโมสรฟุตบอลโตรีโนในเซเรียอา เนื่องด้วยเหตุผลด้านการกู้ยืมเงิน; เขาลงเล่นนัดแรกเมื่อวันที่ 6 ตุลาคมปีเดียวกัน ในฐานะตัวสำรอง พบกับซัมป์โดเรียที่เจนัว ก่อนที่จะเสมอกันไป 2–2 ตลอดฤดูกาลเขาได้ลงเล่นบ่อย ส่วนใหญ่จะลงเล่นในตำแหน่งกองหลังตัวกลาง หรือไม่ก็กองกลางตัวขวา
ต่อมาวันที่ 27 พฤษภาคม ค.ศ. 2014 โตรีโนได้ซื้อขาด และทำสัญญาจนถึงปี ค.ศ. 2018
วันที่ 31 สิงหาคม ค.ศ. 2016 เขาย้ายไปนาโปลี ต่อมาวันที่ 28 กันยายน ค.ศ. 2016 มักซีมอวิชลงเล่นนัดแรกในนัดที่นาโปลีเปิดบ้านเอาชนะไบฟีกา 4–2 และในวันที่ 23 ตุลาคม ค.ศ. 2016 เขาทำประตูแรกในเซเรียอา นัดที่บุกไปชนะโกรโตเน 2–1
วันที่ 26 มกราคม ค.ศ. 2018 เขาถูกปล่อยยืมตัวให้กับสโมสรฟุตบอลสปาร์ตัคมอสโกจนจบฤดูกาล 2017–18
เขาลงเล่นให้กับทีมชาติเซอร์เบีย รุ่นอายุไม่เกิน 19 ปี สองนัด และรุ่นอายุไม่เกิน 21 ปีอีกสองนัด เขามีชื่อติดทีมชาติเซอร์เบียครั้งแรกเมื่อวันที่ 31 พฤษภาคม ค.ศ. 2012 ในนัดกระชับมิตรพบกับฝรั่งเศส และสวีเดน โดยลงเล่นเป็นตัวจริงทั้งสองนัด เขาได้ลงเล่นอีกครั้งในนัดที่พบกับไอร์แลนด์ (เป็นตัวสำรองในครึ่งหลัง) และชิลี
สามารถเล่นเป็นกองกลางตัวรับได้่ แต่ส่วนใหญ่จะลงเล่นในตำแหน่งกองหลังตัวกลาง เขามีความว่องไว และเนื่องด้วยความสูงถึง 193 เซนติเมตร ทำให้จัดการกับลูกกลางอากาศได้ดี เขามักถูกเปรียบเทียบกับเนมันยา วีดิช
นีลส์ เพเทอร์เซิน
นีลส์ เพเทอร์เซิน (; เกิดวันที่ 6 ธันวาคม ค.ศ. 1988) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับเอ็สเซ ไฟรบวร์ค
เพเทอร์เซินเคยเป็นส่วนหนึ่งของทีมชาติเยอรมนี รุ่นอายุไม่เกิน 19 ปี และทำประตูในการพบกับรัสเซีย ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2007 ต่อมาเขาติดทีมชาติรุ่นอายุไม่เกิน 20 ปี และในวันที่ 6 สิงหาคม ค.ศ. 2009 เขาติดทีมชาติรุ่นอายุไม่เกิน 21 ปี
เพเทอร์เซินติดทีมชาติเยอรมนีชุดโอลิมปิก ในการแข่งขันโอลิมปิกฤดูร้อนที่รีอูดีจาเนรู โดยเป็น 1 ใน 3 ผู้เล่นอายุเกิน 23 ปีที่ได้รับอนุญาตให้แข่งขัน ร่วมกับลาร์ส และสเวน เบนเดอร์ ต่อมาวันที่ 4 สิงหาคม ค.ศ. 2016 เขาลงเล่นในฐานะตัวรองโดยลงมาแทนดาวี เซ็ลเคอ ในนาทีที่ 84 สามวันถัดมา เขาลงเป็นตัวสำรองแทนที่เซ็ลเคอในนาทีที่ 83 ต่อมาในวันที่ 10 สิงหาคม ค.ศ. 2016 เขาลงเล่นตัวจริงและยิงห้าประตูในนัดที่ชนะฟีจี 10–0 ต่อมาวันที่ 13 สิงหาคม ค.ศ. 2016 เขาลงเล่นตัวสำรองในนาทีที่ 78 แทนเซ็ลเคออีกครั้งในนัดพบกับโปรตุเกส ต่อมาวันที่ 17 สิงหาคม ค.ศ. 2016 รอบรองชนะเลิศพบกับไนจีเรีย เพเทอร์เซินลงมาแทน Max Meyer ในนาทีที่ 84 และทำประตูในอีก 5 นาทีถัดมา และในวันที่ 20 สิงหาคม ค.ศ. 2016 เพเทอร์เซินลงมาแทน Selke อีกครั้งในนาทีที่ 76 ของนัดชิงเหรียญทอง หลังจบในเวลาปกติ เขายิงลูกโทษเป็นคนสุดท้ายแต่ก็พลาด ทำให้เยอรมนีได้เหรียญเงิน
ฮวน กัวดราโด
ฮวน กิเยร์โม กัวดราโด เบโย (; เกิดวันที่ 26 พฤษภาคม ค.ศ. 1988) เป็นนักฟุตบอลอาชีพชาวโคลอมเบีย ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติโคลอมเบีย เขามีรูปแบบการเล่นที่ตรงไปตรงมา ไม่ว่าจะเป็นการวิ่งด้วยฝีเท้าหรือการเลี้ยงลูกฟุตบอล เขาเริ่มต้นกับตำแหน่งกองกลางตัวรับในช่วงต้นอาชีพ ก่อนที่จะเล่นได้หลายตำแหน่งในเวลาต่อมา ไม่ว่าจะเป็นปีกขวา, กองกลางตัวรุก หรือปีกหลัง
เขาเริ่มต้นอาชีพกับสโมสรอินเดเปนดิเอนเตเมเดยิน และย้ายไปอิตาลีในปี ค.ศ. 2009 เพื่อเข้าร่วมอูดีเนเซ เขาถูกปล่อยยืมตัวให้กับเลชเช ในฤดูกาล 2011–12 ก่อนที่จะย้ายไปฟีออเรนตีนา ต่อมาในเดือนกุมภาพันธ์ ค.ศ. 2015 เขาเซ็นสัญญากับเชลซี แต่ได้ลงเล่นน้อย จึงถูกปล่อยยืมตัวไปยูเวนตุส ซึ่งเขาสามารถพาทีมคว้าแชมป์เซเรียอาและโกปปาอีตาเลียได้
กัวดราโดลงเล่นทีมชาติครั้งแรกในปี ค.ศ. 2010 และได้ลงเล่นกว่า 60 นัด เขาช่วยพาทีมชาติโคลอมเบียไปถึงรอบก่อนรองชนะเลิศของโคปาอเมริกาถึงสองครั้ง และฟุตบอลโลก 2014 นอกจากนี้ยังจบอันดับที่ 3 ในโคปาอเมริกา เซนเตนาริโอ
สหพันธ์วอลเลย์บอลสาธารณรัฐคาซัคสถาน
สหพันธ์วอลเลย์บอลสาธารณรัฐคาซัคสถาน (; ) เป็นหน่วยงานสำหรับกีฬาวอลเลย์บอลในประเทศคาซัคสถาน ก่อตั้งขึ้นเมื่อปี ค.ศ. 1992 และเป็นสมาชิกของเอฟไอวีบี นอกจากนี้ยังเป็นสมาชิกของสมาพันธ์วอลเลย์บอลเอเชีย สหพันธ์ที่หน้ารับผิดชอบดูแลวอลเลย์บอลชายทีมชาติคาซัคสถาน และวอลเลย์บอลหญิงทีมชาติคาซัคสถาน
ดงเปรีญง
ดงเปรีญง () เป็นแชมเปญเก่าแก่ยี่ห้อหนึ่งของฝรั่งเศส ผลิตขึ้นโดยโรงแชมเปญชื่อดังอย่างโมแอเตช็องดง (Moët & Chandon) โรงแชมเปญแห่งนี้ผลิตแชมเปญออกวางจำหน่ายในหลายยี่ห้อ แต่ยี่ห้อดงเปรีญงถือเป็นยี่ห้อระดับสูงสุดของโมแอเตช็องดง แชมเปญยี่ห้อนี้เริ่มผลิตขึ้นในปีค.ศ. 1921 โดยตั้งชื่อตามดงปีแยร์ เปรีญง (Dom Pierre Pérignon) นักบวชคณะเบเนดิกตินซึ่งเป็นผู้บุกเบิกไวน์แชมเปญ อย่างไรก็ตาม ล็อตการผลิตเพื่อวางจำหน่ายเริ่มขึ้นในปี ค.ศ. 1926 และนำออกวางจำหน่ายจริงในปี ค.ศ. 1935 ที่นครนิวยอร์ก ในปัจจุบัน ดงเปรีญงเป็นแชมเปญระดับหรูที่มักมีเสิร์ฟบนที่นั่งชั้นหนึ่งของสายการบินชั้นนำ
ชาร์ดอแน
ชาร์ดอแน () เป็นองุ่นเขียวสายพันธุ์หนึ่งที่ใช้นิยมทำไวน์ขาว มีถิ่นกำเนิดจากแคว้นบูร์กอญในประเทศฝรั่งเศส แต่ปัจจุบันมีปลูกในหลายประเทศตั้งแต่อังกฤษไปจนถึงนิวซีแลนด์ นอกจากนี้ องุ่นชาร์ดอแนยังถือเป็นวัตถุดิบสำคัญที่ใช้ผลิตไวน์อัดลมทั่วโลกรวมไปถึงแชมเปญ ปัจจุบัน ทั่วทั้งโลกมีพื้นที่ปลูกองุ่นชาร์ดอแนประมาณ 2,100 ตารางกิโลเมตร มากเป็นอันดับ 5 ในบรรดาพันธุ์องุ่นทั้งหมดที่ใช้ทำไวน์ องุ่นชาร์ดอแนเติบโตได้ดีในดินที่มีแคลเซียมคาร์บอเนตและตะกอนหินปูน
กฎของไซน์
ในตรีโกณมิติ กฎของไซน์ () เป็นสมการที่แสดงความสัมพันธ์เกี่ยวกับความยาวด้านของรูปสามเหลี่ยมใด ๆ กับไซน์ของมุมในรูปสามเหลี่ยม ดังนี้
เมื่อ , และ เป็นความยาวด้านของรูปสามเหลี่ยม และ , และ เป็นมุมตรงข้าม (ดังรูปที่ 1) ขณะที่ เป็นเส้นผ่านศูนย์กลางของวงกลมล้อมรอบรูปสามเหลี่ยมนั้น กฎของไซน์บางครั้งสามารถเขียนโดยใช้ตัวผกผันการคูณ
กฎของไซน์สามารถนำไปใช้คำนวณด้านที่เหลือของรูปสามเหลี่ยม เมื่อทราบมุมสองมุมและด้านหนึ่งด้าน การคำนวณโดยใช้วิธีนี้อาจให้ผลลัพธ์ที่มีความผิดพลาดเชิงตัวเลขได้ ถ้ามุมหนึ่งเข้าใกล้ 90 องศา
กฎของไซน์เป็นหนึ่งในสองสมการตรีโกณมิติที่ใช้ในการหาความยาวด้านและมุมในรูปสามเหลี่ยมใด ๆ ซึ่งอีกสมการหนึ่งก็คือ กฎของโคไซน์
พื้นที่ ของรูปสามเหลี่ยมใด ๆ สามารถเขียนได้เป็นครึ่งหนึ่งของความยาวฐานคูณด้วยความสูง โดยเลือกด้านหนึ่งเป็นฐาน และความสูงของรูปสามเหลี่ยมคำนวณได้โดยการเลือกอีกด้านในรูปสามเหลี่ยม นำความยาวของด้านนั้นคูณด้วยไซน์ของมุมที่อยู่ระหว่างด้านที่เลือกกับด้านที่เป็นฐาน ดังนั้น ถ้าขึ้นอยู่กับการเลือกด้านที่จะเป็นฐาน พื้นที่ของรูปสามเหลี่ยมก็สามารถเขียนได้แตกต่างกัน ดังนี้
คูณด้วย ตลอดทั้งสมการ จะได้
ล็อยท์เคียร์ชอิมอัลก็อย
ล็อยท์เคียร์ชอิมอัลก็อย () หรือเรียกอย่างย่อว่า ล็อยท์เคียร์ช (Leutkirch) เป็นเมืองในภาคอัลก็อย รัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศตะวันออกจากนครมิวนิกราว 140 กิโลเมตร ในอดีตเมืองแห่งนี้เคยมีสภานะเป็นเสรีนครของจักรวรรดิโรมันอันศักดิ์สิทธิ์ ในอดีตเป็นแหล่งอุตสาหกรรมผ้าลินินที่สำคัญ โดยเป็นที่ตั้งของสมาคมช่างทอที่มีสมาชิกกว่าสองร้อยคน เมืองนี้ถูกผนวกเป็นส่วนหนึ่งของบาวาเรียในปี 1803 ก่อนที่จะกลายเป็นส่วนหนึ่งของราชอาณาจักรเวือร์ทเทิมแบร์คในปี ค.ศ. 1810
กฎของแทนเจนต์
ในตรีโกณมิติ กฎของแทนเจนต์ () เป็นความสัมพันธ์ระหว่างแทนเจนต์ของมุมสองมุมในรูปสามเหลี่ยมและความยาวด้านตรงข้าม ในรูปที่ 1 , , และ เป็นความยาวด้านทั้งสามของรูปสามเหลี่ยม และ , , และ เป็นมุม"ตรงข้าม"ของด้านทั้งสามตามลำดับ กฎของแทนเจนต์นั้นกล่าวว่า
แม้ว่ากฎของแทนเจนต์ไม่เป็นที่รู้จักเหมือนกับกฎของไซน์และกฎของโคไซน์ แต่ก็สามารถคำนวณได้เทียบเท่ากับกฎของไซน์ และสามารถนำไปใช้ได้ในกรณีที่ทราบด้านสองด้านและมุมตรงข้ามหนึ่งมุม หรือทราบมุมสองมุมและด้านหนึ่งด้าน
การพิสูจน์กฎของแทนเจนต์เริ่มด้วยกฎของไซน์
ให้
จะได้
ทำให้ได้
จากเอกลักษณ์ตรีโกณมิติ เปลี่ยนผลบวกไซน์เป็นผลคูณ
จะได้
วาคึฟบังค์สปอร์คูลือบือ
วาคึฟบังค์สปอร์คูลือบือ () เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1986 โดยชนะเลิศการแข่งขันวอลเลย์บอลหญิงชิงแชมป์สโมสรโลก 2 สมัย (2013 และ 2017) ชนะเลิศการแข่งขันซีอีวีวิมินส์แชมเปียนส์ลีก 3 สมัย (ฤดูกาล 2010–11, 2012–13 และ 2016–17) และชนะเลิศการแข่งขันเตอร์กิชวิมินส์วอลเลย์บอลลีก 10 สมัยซึ่งเป็นหนึ่งในสโมสรวอลเลย์บอลหญิงชั้นนำของโลก
ในฤดูกาล 2012-13 วาคึฟบังค์ชนะการแข่งขันทั้งหมด 52 เกม
กฎของโคแทนเจนต์
ในตรีโกณมิติ กฎของโคแทนเจนต์ () เป็นความสัมพันธ์ระหว่างความยาวด้านของรูปสามเหลี่ยมและโคแทนเจนต์ของครึ่งหนึ่งของมุมทั้งสาม
เช่นเดียวกับกฎของไซน์ที่ความสัมพันธ์ของปริมาณต่าง ๆ มีค่าเท่ากับรัศมีของวงกลมล้อมรอบสามเหลี่ยม ขณะที่กฎของโคแทนเจนต์สัมพันธ์กับรัศมีของรูปวงกลมแนบในของรูปสามเหลี่ยม
กำหนดให้ชื่อของด้านและมุมเป็นไปตามรูปที่ 1 เมื่อ , , เป็นความยาวด้านทั้งสาม, , , เป็นจุดยอดที่อยู่ตรงข้ามด้านทั้งสามตามลำดับ, , , เป็นมุมที่จุดยอดนั้น, เป็นครึ่งหนึ่งของเส้นรอบรูปของรูปสามเหลี่ยม () โดยที่ , และ เป็นรัศมีของวงกลมแนบใน กฎของโคแทนเจนต์นั้นกล่าวว่า
และนอกจากนี้รัศมีของวงกลมแนบในหาได้จาก
ปรพรหมัน
ปรพรหมัน () คือพรหมันสูงสุด เกินจะอธิบายและคิดได้ คัมภีร์ในศาสนาฮินดูอธิบายว่าปรพรหมันเป็นวิญญาณไร้รูป (เพราะรูปเป็นมายา) ที่แทรกซึมไปทั่วทุกสิ่งตลอดกาล ชาวฮินดูมีความเชื่อเกี่ยวกับปรพรหมันแตกต่างกัน สำนักอไทฺวตเวทานตะเชื่อว่าปรพรหมันเป็นนิรคุณพรหมัน (พรหมันที่ไร้คุณลักษณะ) แต่สำนักเวทานตะอื่น ๆ เชื่อว่าเป็นสคุณพรหมัน
ในภาษาสันสกฤต "ปร" แปลว่า ขั้นสูง สูงสุด "พรหมัน" คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล เริ่มปรากฏในคัมภีร์พระเวท และถูกขยายความในคัมภีร์อุปนิษัท ส่วนคำว่า "ปรพรหมัน" ซึ่งหมายถึงพรหมันสูงสุด เริ่มปรากฏในตำราของสำนักอไทฺวตเวทานตะยุคแรก
ลฺหวี่ ปู้เหวย์
ลฺหวี่ ปู้เหวย์ (291–235 ปีก่อนคริสตกาล) เป็นนักการเมืองแห่งรัฐฉิน (秦国) ในยุครณรัฐ (戰國時代) ของประเทศจีนโบราณ เดิมเป็นพ่อค้าที่มีอิทธิพลมาก มาจากรัฐเว่ย์ (卫国) ได้คบหากับพระเจ้าฉินจวังเซียง (秦莊襄王) แต่ครั้งที่ยังเป็นเจ้าชายยศน้อยและถูกจับเป็นองค์ประกันอยู่ในรัฐจ้าว (赵国) ต่อมาลฺหวี่ ปู้เหวย์ ได้ใช้สินบนและกลวิธีต่าง ๆ ช่วยเหลือพระเจ้าฉินจวังเซียงให้ได้ครองบัลลังก์รัฐฉินสืบต่อจากพระเจ้าฉินเซี่ยวเหวิน (秦孝文王) พระบิดา เมื่อ 249 ปีก่อนคริสตกาล พระเจ้าฉินจวังเซียงจึงตั้งลฺหวี่ ปู้เหวย์ เป็นอัครมหาเสนาบดี (相國) มีบรรดาศักดิ์ว่า เหวินซิ่นโหฺว (文信侯) ครั้นพระเจ้าฉินจวังเซียงสิ้นพระชนม์เมื่อ 247 ปีก่อนคริสตกาล อิ๋ง เจิ้ง (嬴正) โอรส สืบราชสมบัติต่อ และเป็นที่รู้จักด้วยสมัญญา ฉินฉื่อหฺวังตี้ (秦始皇帝; "ปฐมจักรพรรดิฉิน") ลฺหวี่ ปู้เหวย์ ก็ได้สำเร็จราชการแทนอิ๋ง เจิ้ง และเป็นอัครมหาเสนาบดีในรัชสมัยนี้ด้วย
รายการปริพันธ์ของฟังก์ชันตรีโกณมิติ
ต่อไปนี้เป็นรายการปริพันธ์ (ฟังก์ชันปฏิยานุพันธ์) ของฟังก์ชันตรีโกณมิติ โดยทั่วไป ถ้าฟังก์ชัน formula_1 เป็นฟังก์ชันตรีโกณมิติใด ๆ และ formula_2 เป็นอนุพันธ์ของมัน แล้ว
ในทุกสูตร กำหนดให้ ค่าคงตัว "a" เป็นจำนวนที่ไม่ใช่ศูนย์ และ "C" เป็นค่าคงตัวของการหาปริพันธ์
เล่า ไอ่
เล่า ไอ่ (; เสียชีวิต 238 ปีก่อนคริสตกาล) เป็นขันทีปลอมและขุนนางแห่งรัฐฉิน (秦国) ช่วงปลายยุครณรัฐ (戰國時代) เป็นชู้รักของพระพันปีจ้าว (趙太后) พระมารดาของอิ๋ง เจิ้ง (嬴正) ซึ่งต่อมาเป็นที่รู้จักด้วยสมัญญา ฉินฉื่อหฺวังตี้ (秦始皇帝; "ปฐมจักรพรรดิฉิน") เล่า ไอ่ ได้บรรดาศักดิ์ จ่างซิ่นโหว (長信侯) แต่เมื่อเรื่องที่เขามีส่วนก่อกบฏถูกเปิดโปง เขาก็ถูกฉินฉื่อหฺวังตี้ประหารชีวิต
รักจังเอย
รักจังเอย เป็นละครโทรทัศน์ไทย แนว โรแมนติก-คอมเมดี้ นำแสดงโดย ณฐพร เตมีรักษ์, ฉันทวิชช์ ธนะเสวี เค้าโครงเรื่องโดย สินจัย เปล่งพานิช เขียนบทโทรทัศน์โดย ณพุทธ สุศรีฯ ผลิตโดย บริษัท มหานิยมชมชอบ จำกัด กำกับการแสดงโดย ฉัตรชัย เปล่งพานิช ปัจจุบันอยู่ในระหว่างการถ่ายทำ
น้อง.พี่.ที่รัก
น้อง.พี่.ที่รัก () เป็นภาพยนตร์ไทยแนวโรแมนติก-คอมเมดี้-ดราม่า ร่วมเขียนบทและกำกับโดย วิทยา ทองอยู่ยง ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ซันนี่ สุวรรณเมธานนท์ อุรัสยา เสปอร์บันด์ และนิชคุณ หรเวชกุล มีเนื้อหาเกี่ยวกับความสัมพันธ์ของพี่น้องที่ไม่ถูกกัน โดยมีพี่ที่พยายามขัดขวางความรักของผู้เป็นน้องสาว
ภาพยนตร์ออกฉายรอบปฐมทัศน์เมื่อวันที่ 9 พฤษภาคม พ.ศ. 2561 ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน และเข้าฉายอย่างเป็นทางการในวันที่ 10 พฤษภาคม ปีเดียวกัน
ชัช (ซันนี่ สุวรรณเมธานนท์) พี่ชายที่คาดหวังอยากได้น้องชายก็ดันได้น้องสาวซะงั้น แถมตั้งแต่เด็กจนโต เขามักจะมีเรื่องตีกันกับ เจน (อุรัสยา เสปอร์บันด์) ได้ตลอด เพราะเจนชอบทำตัวเหมือนแม่ แต่ชัชกลับชอบทำตัวเป็นภาระมากกว่าเป็นพี่ นอกจากนี้ชัชเองก็ด้อยกว่าเจนในทุกๆ เรื่อง ไม่ว่าจะเป็นเรื่องการเรียน กีฬา หน้าตา นิสัย แต่เวลาเดียวที่ชัชจะโชว์เหนือทำตัวเป็นพี่ได้ก็คือ ตอนที่มีคนมาจีบเจน ชัชจะไล่หนุ่มๆ พวกนั้นหนีหายไปหมดเป็นเหมือนการเอาคืน โดยตอนสมัยเรียนมัธยมชัชโดนไม้เบสบอลฟาดจนคางแตกแต่เจนดันใช้ผ้าอนามัยชัชเลยถูกเพื่อนล้อว่า ไอ้คางหอย แต่เจนเปลี่ยนฉายา ให้ชัชใหม่ว่า ข๋อย โดยนิสัยของชัชนั้นชอบทําตัวสกปรก ไมทําอะไรเลย เพราะนิสัยของชัช ทำให้เจนต้องปิดบังความรักระหว่างเธอกับ โมจิ ( นิชคุณ หรเวชกุล) ชายหนุ่มลูกครึ่งญี่ปุ่นสุดเพอร์เฟค เพราะเจนไม่อยากให้ความรักครั้งนี้พังยับด้วยน้ำมือของพี่ชัชเหมือนที่ผ่าน แต่ความรักไม่ใช่ความลับ ชัชรู้จนได้ว่าเจนกับโมจิแอบคบกัน แล้วมีเหรอที่ชัชจะยอมปล่อยผ่าน เพราะไม่ว่าอะไรที่ทำให้น้องสาวมีความสุข พี่ชายที่แสนดีอย่างชัชจะไม่มีวันยอมให้เกิดขึ้นแน่นอน!! แต่พอตอนที่ไปสู่ขอโมจิก็บอกเมื่อแต่งงานแล้วเจนกับโมจิจะย้ายไปญี่ปุ่น พอวันแต่งงานชัชก็ไม่ไปโดยเจนต้องการให้ชัชมาส่งที่เรือนหอโดยเจนยกบ้านที่กรุงเทพให้ชัช หลังจากนั้นเจนก็ย้ายไปญี่ปุ่นพร้อมกับโมจิหลังจากนั้นชัชเปลี่ยนไปเป็นคนละคน ชัชทําตามที่น้องเคยทํา ต่อมาเจนได้คลอดลูกคนแรกซึ่งเป็นผู้ชาย หลังจากนั้นเจนก็คลอดลูกคนที่สองซึ่งเป็นผู้หญิง ชัชเลยออกเดินทางไปที่ญี่ปุ่น หลังจากในตอนท้ายทั้งสองคนก็เล่นเบสบอลเหมือนแต่ก่อนอีกครั้ง
"โพสต์ทูเดย์"วิจารณ์ว่า "GDH ยังคงมาตรฐานของตัวเองไว้ได้เป็นอย่างดี คัดแล้วคัดอีกไม่ใช่อะไรก็ได้"
น้อง.พี่.ที่รัก มีข่าวการทำภาพยนตร์เป็นครั้งแรกเมื่อช่วงปลายปี พ.ศ. 2560 โดยจีดีเอช ห้าห้าเก้า ได้โพสต์รูปนักแสดงหลักคือ ซันนี่ สุวรรณเมธานนท์, อุรัสยา เสปอร์บันด์, และ นิชคุณ หรเวชกุล ที่กลับมาร่วมงานกับจีดีเอช ห้าห้าเก้าอีกครั้ง และประกาศชื่อเรื่องอย่างไม่เป็นทางการว่า "Brother & Sister"
ต่อมาในวันที่ 1 เมษายน พ.ศ. 2561 ภาพยนตร์เรื่องนี้เริ่มมีความเคลื่อนไหวหลังจีดีเอช ห้าห้าเก้าปล่อยใบปิดภาพยนตร์จำนวนสามใบ และเปิดเฟซบุ๊กแฟนเพจพร้อมประกาศชื่อภาพยนตร์อย่างเป็นทางการว่า "น้อง.พี่.ที่รัก" ก่อนแถลงข่าวเปิดตัวภาพยนตร์อย่างเป็นทางการเมื่อวันที่ 4 เมษายน พ.ศ. 2560 ณ ลานกิจกรรมควอเทียร์ แกลลอรี่ ชั้น M ศูนย์การค้าดิเอ็มควอเทียร์ โดยตัวภาพยนตร์ได้เริ่มเปิดฉายให้สื่อมวลชนได้รับชมภายในงานกาล่าไนท์คืนวันที่ 9 พฤษภาคม พ.ศ. 2561 ณ โรงภาพยนตร์พารากอน ซีนีเพล็กซ์ ศูนย์การค้าสยามพารากอน
วันแรกของการเข้าฉายอย่างเป็นทางการ (10 พฤษภาคม) "น้อง.พี่.ที่รัก" เปิดตัวด้วยรายได้ 13.30 ล้านบาท ซึ่งถือเป็นภาพยนตร์ของค่ายจีดีเอช ห้าห้าเก้าที่เปิดตัวสูงสุด หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ทำรายได้รวม 66.76 ล้านบาท
ในวันที่ 19 พฤษภาคม มีงานแถลงข่าวรายได้ล่าสุดคือมุ่งสู่ 200 ล้านบาท ในงาน "รักน้อง คิดถึงพี่ 200 ล้านหรือนี่...ที่รัก"
มิสแกรนด์ราชบุรี
มิสแกรนด์ราชบุรี () เป็นการประกวดนางงามของจังหวัดราชบุรี จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย กฤษณ์ ภูริเทเวศร์ ผู้อำนวยการกองประกวดมิสแกรนด์ราชบุรี การประกวดมิสแกรนด์ราชบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์เลย คนปัจจุบัน คือ ณัฐณิชา ผ่องสุวรรณ ได้รับตำแหน่งเมื่อวันที่ 12 เมษายน พ.ศ. 2561 ซึ่งจัดขึ้น ณ ลานอเนกประสงค์ เทศบาลเมืองบ้านโป่ง ราชบุรี2018: ชุดเมืองโอ่งมังกร เมื่อพูดถึงราชบุรี โอ่งมังกรถือเป็นเอกลักษณ์ที่รู้จักกันไปทั่วทั้งประเทศ ลายมังกรจึงเป็นสาเหตุที่ทำให้คนทั่วไปเรียกว่า โอ่งมังกร จึงเป็นแรงบันดาลใจให้ผู้สร้างสรรค์ผลงานต้องการนำเอกลักษณ์ที่ชัดเจนและสวยงามมารังสรรค์ออกมาเป็นชุดประจำจังหวัดโดยใช้ผ้าพื้นเมืองที่มีชื่อเสียงอย่างผ้าคูบัวและผ้าไทยของราชบุรีในการตัดเย็บนั่นเอง
2017: ชุดเพลินค้างคาวร้อยล้าน ชุดนี้ต้องการสื่อให้เห็นถึงค้างคาวหนูที่วัดเขาช่องพราน สัตว์มหัศจรรย์แห่งราชบุรีที่คนไทยและนักท่องเที่ยวทั่วโลกรู้จัก นำเอาผ้าไทยมาตัดเย็บเป็นตัวค้างคาว นับว่าเป็นสื่อถึงเอกลักษณ์ไทยได้อย่างชัดเจน ลายผ้าด้านหลังยังเป็นการวาดและลงสีขึ้นมาด้วยมือ ที่ต้องการจะสื่อถึงความสวยงามของวัดเขาช่องพรานที่อยู่คู่จังหวัดราชบุรีมาช้านานอีกด้วย
เฟลิกซ์ ดเซียร์จินสกี
เฟลิกซ์ เอดมุนโดวิช ดเซียร์จินสกี (; ;) ชื่อเล่น ไอออนเฟลิกซ์ เป็นนักปฏิวัติบอลเชวิคชาวรัสเซียเชื้อสายโปแลนด์ และรัฐบุรุษชาวโซเวียต เขามีชื่อปลอมในพรรคคือ "Yatsek", "Yakub", "Pereplyotchik" (meaning "bookbinder"), "Franek", "Astronom", "Yuzef" และ "Domanski".
เขาเป็นสมาชิกของคณะกรรมาธิการปฏิวัติชั่วคราวโปแลนด์ ในฐานะที่เป็นเจ้าหน้าที่รัสเซียและโซเวียต ดเซียร์จินสกีเป็นที่รู้จักในฐานะผู้สถาปนาหน่วยตำรวจลับโซเวียต โดยดำรงตำแหน่งตั้งแต่ปี 1917 ถึง 1926 ต่อมาเขาเป็นสมาชิกของรัฐบาลโซเวียต ดำรงตำแหน่งเป็นผู้ตรวจการ และ ผู้บัญชาการหน่วยตำรวจลับโซเวียต
ลัทธิไวษณพ
ลัทธิไวษณพ เป็นนิกายในศาสนาฮินดูที่นับถือพระวิษณุเป็นพระเป็นเจ้าผู้ยิ่งใหญ่กว่าเทพใด ๆ รวมทั้งในกลุ่มตรีมูรติ พระองค์ยังมีพระนามอื่น ๆ อีก เช่น พระราม พระกฤษณะ พระนารายณ์ พระวาสุเทพ พระหริ เป็นต้น
นิกายนี้มีต้นกำเนิดมาจากลัทธิภควัต (หรือลัทธิบูชาพระกฤษณะ) ในสหัสวรรษที่ 1 ก่อนคริสต์ศักราช ต่อมารามานันทะได้พัฒนาลัทธิบูชาพระรามขึ้นจนปัจจุบันกลายเป็นคณะนักพรตที่ใหญ่ที่สุดในทวีปเอเชีย ลัทธิไวษณพแบ่งเป็นหลายสำนัก เช่น ไทฺวตะ เวทานตะของมัธวาจารย์ วิศิษฏาไทฺวตะ เวทานตะของรามานุชะ สมาคมกฤษณภาวนามฤตนานาชาติของภักติเวทานตสวามี คีตาอาศรมของสวามี หริหระ มหาราช เป็นต้น
เฟเดรีโก แบร์นาร์เดสกี
เฟเดรีโก แบร์นาร์เดสกี (; เกิดวันที่ 16 กุมภาพันธ์ ค.ศ. 1994) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติอิตาลี
เขาเริ่มต้นอาชีพกับสโมสร Atletico Carrara และ Polisportiva Ponzano ต่อมาในปี ค.ศ. 2003 เขาย้ายไปฟีออเรนตีนา ต่อมาถูกปล่อยยืมตัวให้กับโกรโตเนในฤดูกาล 2013–14 และในเดือนกรกฎาคม ค.ศ. 2017 เขาย้ายไปยูเวนตุส
ส่วนในนามทีมชาติ เขาลงเล่นในหลายรุ่นอายุ และได้ลงเล่นให้กับชุดใหญ่ครั้งแรกในปี ค.ศ. 2016 ซึ่งเขาก็ได้ติดทีมชาติชุดแข่งขันฟุตบอลชิงแชมป์แห่งชาติยุโรป 2016
เขาได้รับฉายา "บรูเนลเลสกี" ตามชื่อของสถาปนิกที่มีชื่อเสียง เนื่องจากมีการเล่นบอลที่สวยงาม
มหาวิทยาลัยนาโงยะ
มหาวิทยาลัยนาโงยะ (, ชื่อย่อ "Meidai" ) เป็นสถาบันอุดมศึกษาในกำกับของรัฐในประเทศญี่ปุ่น ตั้งอยู่ที่เขตชิกูซะ เมืองนาโงยะ และเป็นมหาวิทยาลัยของแห่งสุดท้ายในกลุ่มมหาวิทยาลัยแห่งชาติทั้งเจ็ด ได้รับการจัดอันดับที่ 3 ของมหาวิทยาลัยที่มีการศึกษาดีที่สุดของประเทศ (อันดับที่ 72 ของโลก) ในปี ค.ศ. 2014 มีรางวัลโนเบลถึง 6 รางวัลที่เกี่ยวข้องกับมหาวิทยาลัยแห่งนี้ โดยมากเป็นอันดับที่สามรองจากมหาวิทยาลัยเกียวโตและมหาวิทยาลัยโตเกียว
ก่อตั้งในปี ค.ศ. 1871 ในฐานะโรงเรียนแพทย์ชั่วคราว ต่อมาในปี ค.ศ. 1939 ได้กลายมาเป็น มหาวิทยาลัยแห่งชาตินาโงยะ และในปี ค.ศ. 1947 ได้เปลี่ยนชื่อเป็นมหาวิทยาลัยนาโงยะ และกลายเป็นมหาวิทยาลัยแห่งชาติในปี ค.ศ. 2004
ในเดือนมีนาคม ค.ศ. 2012 มหาวิทยาลัยนาโงยะเป็นเจ้าภาพในการประชุมระหว่างประเทศ ในหัวข้อนวัตกรรมการแพทย์นาโน
วอลเลย์บอลหญิงเอจซาจือบาซือ
เอจซาจือบาซือ วีตรา () เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1966 เป็นส่วนหนึ่งของสโมสรกีฬาเอจซาจือบาซือ ปัจจุบันสโมสรเข้าแข่งขันในลีกสูงสุดของเตอร์กิชวิมินส์วอลเลย์บอลลีก
เครื่องอิสริยาภรณ์เอกราชและเสรีภาพ
เครื่องอิสริยาภรณ์เอกราชและเสรีภาพ () เป็นอิสริยาภรณ์ทางทหารของสาธารณรัฐประชาชนจีน สถาปนาขึ้นในปี พ.ศ. 2498 สำหรับผู้ที่มีความโดดเด่นในด้าน "ความกล้าหาญและเด็ดเดี่ยว" ในการต่อสู้กับฝ่ายปรปักษ์ของประเทศจีนที่สงครามจีน–ญี่ปุ่นครั้งที่สอง อิสริสยาภรณ์มี 3 ชั้น ได้แก่ ชั้นที่ 1, ชั้นที่ 2, และชั้นที่ 3
ยิปมัน (ภาพยนตร์ชุด)
ภาพยนตร์ชุด ยิปมัน () เป็นซีรีส์ภาพยนตร์กำลังภายในหลายเรื่อง ที่มีจุดเริ่มต้นมาจากภาพยนตร์ชีวประวัติของ ยิปมัน เรื่อง ยิปมัน เจ้ากังฟูสู้ยิบตา ภาพยนตร์กำลังภายในของวิลสัน ยิป ที่ออกฉายเมื่อ ค.ศ. 1991 นำแสดงโดย เจิน จื่อตัน (ดอนนี่ เยน), เหริน ต๋าหัว และฝาน เส้าหวง
ภาพยนตร์มีเนื้อหาเกี่ยวกับชีวประวัติของ ยิปมัน ปรมาจารย์มวยกังฟูแบบหวิงชุน ที่มีตัวตนอยู่จริง และผ่านชีวิตในช่วงสงครามจีน-ญี่ปุ่นครั้งที่สองมาแล้ว ซึ่งได้กลายมาเป็นอาจารย์ของบรูซ ลี ที่ต่อมากลายมาเป็นนักแสดงซูเปอร์สตาร์ชื่อดังระดับโลก
"ยิปมัน เจ้ากังฟูสู้ยิบตา" กำกับโดย วิลสัน ยิป เขียนบทโดย เอ็ดมอนด์ หว่อง โดยเนื้อเรื่องดัดแปลงจากชีวประวัติของ ยิปมัน เจ้าสำนักศิลปะการต่อสู้ของจีน "หมัดหย่งชุน" ซึ่งต่อมายิปมันได้เป็นอาจารย์ของบรูช ลี พระเอกนักบู๊ผู้ล่วงลับไปแล้ว เป็นเรื่องราวของยิปมันช่วงวัยกลางคน เขาใช้ชีวิตเรียบง่ายอยู่กับภรรยาและลูกของเขาในบ้านหลังใหญ่ ไม่คุยโว ไม่รับลูกศิษย์ แต่ก็มียอดฝีมือมาท้าประลองบ่อยและชนะตลอด จนเป็นที่ล่ำลือไปทั่ว ต่อมาเกิดสงครามโลกครั้งที่สอง ญี่ปุ่นได้เข้ามารุกรานและกดขี่ชาวจีน
เรื่องราวเกิดขึ้นในปี ค.ศ. 1950 เมื่อยิปมันอพยพไปฮ่องกง และฝึกสอนมวยหย่งชุนในที่นั้น ก็ได้รับการยอมรับ จนทำให้เขามีศิษย์เอกมากมาย และนั่นคือจุดกำเนิดของศิษย์คนสำคัญของยิปมันคือ หลี่ เสี่ยวหลง (บรูซ ลี) กำกับโดย วิลสัน ยิป เขียนบทโดย เอ็ดมอนด์ หว่อง
กำกับโดย วิลสัน ยิป เขียนบทโดย เอ็ดมอนด์ หว่อง ดอนนี่ เยนกลับมารับบทยิปมันอีกครั้ง และยังมี ไมก์ ไทสัน ร่วมแสดงด้วย